Negeri Perak Terkenal Dengan Mercu Tanda Menara Jam, Mari Lihat Semua Reka Bentuk Yang Ada

Menara jam adalah sejenis binaan menara yang dibina khusus dengan satu atau lebih buah permukaan jam yang dipertontonkan dikawasan awam. Terdapat menara jam yang berdiri bebas, dan ada juga yang menjadi bahagian bangunan seperti tempat ibadah atau dewan bandaraya.

Untuk pengetahuan anda, menara jam ini sebenarnya bukanlah sekadar dibina untuk tujuan mengetahui waktu semasa sahaja tetapi ianya adalah simbolik kepada sesuatu peristiwa penting yang akan sentiasa diingati orang ramai supaya tidak pernah melupakan peristiwa pada zaman dahulu.

Negeri Perak Darul Ridzuan misalnya merupakan antara negeri di Malaysia yang terkenal dengan mercu tanda menara ini. Jadi mari kita kenali dengan lebih dekat tentang cerita disebalik pembinaan kebanyakan menara jam yang ada dibina di sekitar pekan-pekan dalam daerah di serata negeri Perak. Antara kawasan yang terlibat adalah Kampar, Parit, Ipoh, Sungai Siput, Kuala Kangsar, Parit Buntar, Lumut dan banyak lagi.

Menara Jam Kampar

Menara jam di Kampar mempunyai reka bentuk segitiga dan jam di setiap permukaannya. Untuk makluman anda, menara jam ini sempat beroperasi pada 31 Ogos 1957 walaupun tidak siap sepenuhnya pada waktu itu.

Pada menara jam ini juga terpahat tulisan “MERDEKA 1957” pada badan bangunan menara jam ini. Mungkin anda tidak tahu, menara jam di Kampar ini dibina dengan hasil wang derma dari penduduk setempat pada waktu itu untuk menyambut hari kemerdekaan negara kita yang pertama pada tahun 1957.

Menara Jam Parit

Parit adalah sebuah pekan kecil yang amat gah pada satu ketika dahulu menjadi persinggahan jalan utama antara pekan Beruas dan Kuala Kangsar untuk ke Siputeh, Pusing, Batu Gajah dan ke Ipoh. Menara jam ini telah dibina dengan kos sebanyak 3,370 USD daripada wang yang dikumpulkan hasil derma penduduk tempatan.

Rekaan dengan senibina Moor dan inskripsi “Amaran Kemerdekaan Persekutuan Tanah Melayu,” telah dirasmikan pada 20 Januari 1963 oleh Tun Abdul Razak yang ketika itu berjawatan sebagai Timbalan Perdana Menteri. Sehingga ke hari ini, menara jam ini menjadi simbol kebanggaan dan kemerdekaan penduduk tempatan dan menjadi mercu tanda utama pekan Parit.

Menara Jam Kuala Kangsar

Dengan menggunakan dana kerajaan negeri Perak bersama sumbangan rakyat di Kuala Kangsar, menara jam Kuala Kangsar siap dibina pada tahun 1939 yang pada asalnya untuk memperingati sambutan pertabalan King George Vi di England.

Kemudian, pada tanggal 31 Ogos 1957, simbolik peringatan menara jam ini diubah ke sambutan kemerdekaan negera dan sejak dari tarikh tersebut, menara jam di Kuala Kangsar ini secara tidak langsung menjadi simbol kebanggaan pembebasan negara dari penjajah.

Menara Jam Dataran Ipoh

Menara jam Dataran Ipoh ini sering menjadi tumpuan setiap anak Perak pada 30 Ogos saban tahun sejak tahun 1957 lagi. Penantian detik 12 malam setiap tahun disini memberi makna untuk simbolik pada pembinaannya sejak tahun 1957 lagi apabila negara kita mencapai kemerdekaan.

Ia juga dibina dengan struktur reka bentuk tiang besar yang melengkung berbentuk segitiga dan mempunyai jam di setiap permukaan pada badan bangunan menara jam ini.

Menara Jam Parit Buntar

Pembinaan menara jam di Parit Buntar sedikit terlewat dari menara jam lain seperti yang telah disenaraikan. Dua tahun selepas negara mendapat kemerdekaan iaitu pada tahun 1959, barulah menara jam ini siap dibina.

Bapa kemerdekaan negara kita iaitu Tunku Abdul Rahman telah merasmikan menara jam ini pada 24 Ogos 1961 dan menara jam di Parit Buntar ini adalah simbolik untuk kemakmuran dan kemerdekaan negara Malaysia yang telah bebas dari penjajah.

Rekaan umpama seperti sebuah menara masjid ini sangat mengagumkan. Terdapat 4 buah jam besar di letakkan di setiap permukaan badan atas menara ini.

Menara Jam Sungai Siput

Menara jam di Sungai Siput ini terletak di jalan besar dan jelas tertera perkataan “MERDEKA 1957” pada badan jam tersebut. Sama seperti menara jam Kampar, pembinaan jam di Sungai Siput ini adalah bukti perpaduan penduduk disana yang turut sama-sama berganding bahu mengeluarkan dana untuk membinanya.

Pada 20 Januari 1958, perdana menteri Malaysia yang pertama pada waktu itu, Tunku Abdul Rahman telah merasmikan menara jam Sungai Siput. Menara jam ini adalah satu simbolik warisan sejarah untuk tatapan generasi akan datang dan menjadi kebanggaan penduduk Sungai Siput.

Menara Jam Lumut

Menara jam di Lumut sedikit berbeza dari menara jam lain yang sedia ada di serata negeri Perak. Sedih untuk diceritakan, namun kita harus terus menerima hakikat ini kerana ianya sudah pun berlalu.

Menara Jam Lumut yang menjadi lambang kemerdekaan negara 1957 sebenarnya sudah dimusnahkan kerana pembangunan Pelabuhan Lumut suatu ketika dulu. Maka hilanglah satu monumen sejarah yang menjadi lambang kemerdekaan negara Malaysia di kawasan Lumut

Sumber: www.orangperak.com

Langsir. Siapa je yang tak pasang langsir di rumah kan. Langsir ini mampu berfungsi pelbagai perkara dalam rumah seperti halang cahaya matahari yang berlebihan masuk, habuk debu, melindungi privasi dan banyak lagi. Tapi, nak pasang langsir mesti kene ada rail dia kan? Rail dia pun penting tau. Rail ini lah memudahkan kita menutup dan membuka langsir. Dan, ada banyak jenis rail langsir ada di dunia ini. Mari saya tunjukkan.

Jadi anda sudahpun lihat rupa-rupa yang berbeza rail langsir.

Pemasangan langsir rumah sudah menjadi perkara biasa. Tanpa penggunaan rail langsir, pemasangan langsir mungkin separa atau tidak betul. Rail langsir boleh diletakkan di dapur, ruang tamu, atau bilik tidur. Langsir sering dipasang untuk memastikan perabot rumah anda tidak pudar akibat pendedahan cahaya matahari yang berlebihan, serta untuk mengelakkan habuk dan untuk menyediakan pengasingan.

Rail tirai sering dibahagikan kepada dua jenis: rel tirai untuk dinding dan rail tirai untuk siling. Akibatnya, sebelum membeli produk sedemikian, pastikan anda memahami jenis rail langsir yang anda perlukan supaya anda tidak membayar lebih. Rail langsir yang ditawarkan di pasaran termasuk rail aluminium, rail bertali, rod kayu keras, rail lengkung, dan lain-lain.

Tomato antara tanaman yang kebiasaanya dibiakkandari biji benih. Namun, ia akan memakan masa untuk tanaman tersebut matang dan mengeluarkan hasil. Kebiasaanya, tomata yang di biakkan dari biji benih mengambil masa lebih kurang 1 bulan hingga dua bulan bergantung pada spesis.

Untuklebih mudah dan cepat memperoleh hasil, pembiakkan tomato boleh dilakukan melalui keratan batang. Cara pembiakkan keratan batang sangat mudah dan cepat. Boleh tonton video yang disediakan:

Growing tomatoes with water


Biasan Biru Mampu Serlah Seri Dapur

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

#1 Elemen Kayu Dan Batu

Merupakan elemen paling penting untuk mendapatkan kediaman dengan tema moden rustik. Kayu atau batu yang dibiar terdedah dan tampak raw adalah leboh baik dari yang sudah diberi kemasan.

#2 Sentuhan Fabrik Natural

Pemilihan fabrik juga merupakan salah satu perkara utama yang akan melambangkan tema ini padakediaman anda. Gunakan material seperti cotton atau linen untuk look yang simple tetapi tetap elegan.

#3 Warna Semulajadi

Rata-rata kediaman dengan tema ini akan menggunakan warna putih, coklat, beige atau kelabu sebagai warna asas. Selain dapat menggambarkan alam sekitar yang amat dekat dengan konsep rustik.

#4 Aksesori

Penggunaan aksesori yang lebih maskulin dan kasar adalah digalakkan. Perhiasan yang dibuat daripada kayu ataupun besi lebih sesuai untuk konsep rustik yang lebih moden.

Ramai di kalangan pemilik kediaman masa kini  kurang arif tentang material keluli.  Kebiasaannya mereka menyerahkan bulat-bulat kepada kontraktor dalam menentukan material untuk binaan bumbung rumah, siling dan panel dinding. Sesekali sebagai pemilik dan orang yang akan mendiami kediaman tersebut dalam tempoh lama, ini perkara yang wajib anda ambil tahu. Andai tersalah memilih material, tanpa sedar wang anda habis dengan membaikinya dalam tempoh panjang. Keluli NS Bluescope Sdn Bhd, pengeluar  keluli bersalut ( coated steel) terunggul di Malaysia tawar produk berkualiti yang diperbuat berasaskan teknologi Australia yang mampu membuatkan kediaman anda tampil moden dan menarik.

1. Keluli secara umumnya tidak memerlukan penyelengaraan. Jadi untuk perancangan jangka masa panjang, anda sebenarnya mampu menjimatkan wang kerana tidak perlu kerap menggantinya.

2. Teknologi terkini mampu menawarkan jaminan daya anti karat (corrosion resistance) unggul dengan lapisan salutan aloi Aluminum dan Zinc yang lebih tahan lama. Maka ia memastikan perlindungan yang tahan lama dan mantap, tanpa kelihatan tompok tompok  karat  dalam jangka masa pendek.

3. Dari segi kekuatan bumbung ia jauh lebih ringan dari genting biasa dan didatangkan dengan saiz yang besar. Ini bukan sahaja mengurangkan berat pada struktur bumbung malah sekali lagi menjimatkan wang anda dengan membeli material yang tidak terlalu banyak.

4. Bersama bumbung keluli, ia mana mampu menyokong jarak yang jauh bermakna kita menggunakan kurang tiang sebagai penyokong struktur. Jadi anda akan dapat  ruang yang lebih luas tanpa susunan tiang yang rapat.  Bahan keluli bersalut cat  yang kuat dan fleksible mudah dilentur dan dibentukkan memberi inspirasi kepada pereka dalam mempelbagaikan rekaan.

5. Anda juga ditawarkan dalam pelbagai permukaan, warna dan kilauan. Daripada high gloss ke matte ke permukaan bertextur, bersesuaian dengan projek atau reka bentuk kediaman anda. Material keluli bercat yang digunakan boleh didapati dalam pelbagai warna yang sesuai dengan konsep reka bentuk kediaman anda. Jadi anda tidak perlu pening kepala untuk mengecatnya semula berdasarkan rona pilihan

6. Bahan keluli juga sesuai untuk kediaman masa kini menggantikan siling plaster yang dilihat sudah terlalu biasa. Material ini mampu membuatkan kediaman tampak moden dan bergaya.

7. Di samping tahan lasak dan dicat dengan pelbagai jenis karakter permukaan, ia juga tahan hakisan dan cuaca seperti Malaysia

8. Sifat keluli kebiasaannya cukup kukuh. Maka elemen keselamatan juga ditekankan seperti mengelakkan pecah masuk.

Biru bukan, hijau pun bukan. Namun warnanya menjadi buah mulut ramai kebelakangan ini. Ada apa dengannya? Hijau merak warna asalnya dipudarkan menjadi biasan kehijauan dan kebiiruan yang mendamaikan juga dingin. Turquoise telah menjadi pilihan rami pereka baik dalam dunia korporat , fesyen apa lagi dekorasi.

Cukup seksi dipadankan dengan percikan jingga . Tetapi tampil maskulin jika digandingkan dengan ungu pudar atau biru muda. Paling indah disandingkan dengan merah jambu umpama teratai di tasik madu. Biar kontra tetapi entah apa jampinya di sini, rona kontra itu tampil begitu harmoni dilihat pada ruang beradu. Adakah itu sumpahan atau penawar?

Paling menarik diabadikan pada dinding kamar. Rona lembutnya yang dingin memberi satu ketenangan. Malah sesuai pula dalam apa juga konsep berdasarkan biasannya, pekat atau cair. Makin pastel makin cantik. Makin pekat kelam makin eksklusif dilihat. Cukup indah dipadankan buat kamar kanak-kanak, cukup romantis buat pengantin baru malah cukup tenang menyegarkan buat di kamar warga emas. Pilih sahaja yang mana sesuai dengan cita rasa kamu. Turquoise, kesegaran dalam nilai eksklusif.

Simple-simple je di IMPIANA


Kos Kurang RM200 Tapi Hasil DIY Wainscoting Ini Buat Ruang Tampil Lebih Menarik

Wainscoting merupakan susunan bingkai pada dinding yang tidak hanya kelihatan anggun, malah juga merupakan salah satu perincian atau kemasan hiasan dalaman tertua di dunia. Ia telah menjadi sebuah simbol status dan unsur prestij dalam kediaman.

Tetapi zaman semakin maju, wainscoting kini tidak lagi hanya untuk golongan atasan. Sesiapa pun boleh menambah elemen ini untuk kediaman lebih elegan. Malah, anda boleh DIY sendiri hiasan ini dengan bajet yang rendah!

BAHAN-BAHAN YANG DIPERLUKAN :

“Saya beli kayu wainscoting secara dalam talian sahaja. (Juga boleh didapati di hardware) Ada pembekal sudah potong siap-siap mengikut ukuran tertentu (2,4,5,6 kaki) untuk memudahkan pengguna tetapi saya beli yang panjang dan potong sendiri.

Banyak design kayu utk buat frame tu. Boleh pilih mengikut budget masing-masing. Saya beli yang berharga RM1.70 sekaki.”

“Potong hujung kayu tepat 45 darjah. Saya hanya gunakan sesiku L untuk mengukur.”

“Untuk proses menampla, hanya perlukan gam dan water level. Ukur dengan tepat dan tandakan pada kawasan yang ingin ditampal. Sapu rata gam pada kayu dan beri tekanan selama 2 ke 3 minit agar kayu melekat pada dinding. Boleh gunakan masking tape dan biarkan selama beberapa jam sehingga gam kering.

Periksa jika ada lubang atau gam yang tidak melekat. Gunakan sealent untuk mengemaskan lagi wainscoting.

Langkah terakhir, boleh cat dinding dan wainscoting mengikut kesesuaian konseo kediaman anda. Selamat Mencuba!

Kebiasaanya, pelekat corakjubin oriantal yang viral ini dijadikan sebagai kemasan pada dinding atau backsplas. Sebenarnya, ada banyak lagi. Tapi, tak bermaksud penggunaanya hanya di situ sahaja. ia di olah menjadi pelbagai keperluan lain seperti pada almari dan meja. Tak susah pun. Seperti diy hack meja ikea yang di lakukan oleh Impiana. hanya dengan modal RM 6, meja yang nampak kusam tampil lebih menarik dengan menggunkan pelekat viral ini

Bahan-bahan:

3 keping pelekat tile
Gunting
Pisau
Pita pengukur/pembaris pangang
pen

Cara-cara:

1. Garis keempat-empat sudut untuk mendapatkan titik tengah meja.

2. Mulakan melekat pelekat jubin dari bahagian titik tengah yang telah ditetapkan
3. Sususun sehingga penuh meja

4. Pada bahagian tepi, pelakt perlu di tampal terlebih dahulu sebelum di potong bagi mengelak masalah potongan atau saiz yang tidak bersesuaian

Setiap yang lama, pasti akan digantikan dengan yang baru. Tapi tak dinafikan, kadangkala terasa sayang nak ganti lain, mengenangkan nilai sentimental yang dibawa bersama. Lebih-lebih lagi jika barangan yang masih baik dan boleh digunakan. Tidakkah rasa seperti sesuatu pembaziran jika dibuang begitu saja?

Kini, ramai yang kreatif dan rajin. Jadi bagaimana jika ambil perabot atau barangan lamatersebut dan ubahsuai menjadi sesuatu yang tampak baru, menarik dan praktikal.

Bahan-bahan :

1. Kerusi lama
2. Cat
3. Span
4. Kain
5. Stapler
6. Hot glue gun

Cara-cara :

2. Cat pada bahagian yang anda mahukan, saya cat bahagian kaki kerusi. Kemudian tunggu hingga betul-betul kering.

3. Setelah kering, ambil span dan lekat menggunakan hot glue gun pada tempat duduk.

4. Ambil kain (saya gunakan kain terpakai, lebihan sarung bantal anak) dan balutkan pada span. Kemaskan kemudian stepler. Mengikut kreativiti masing-masing, lapik span ini ada pelbagai caranya.

5. Dah siap!

Ada cara agar buah avokado yang dibeli mampu tahan lama selepas dibeli. Dengan cara ini anda boleh menikmati buah avokado yang masih segar walaupun sudah beberapa hari disimpan.

Kebiasaannya kita membeli buah avokado dalam jumlah yang mampu dihabiskan sebelum buah ini menjadi rosak. Ini kerana buah avokado tidak boleh disimpan dalam tempoh yang lama.

Boleh ikut tip ini:

1. Simpan di kawasan terbuka sehingga buah avokado ranum. Tanda buah avokado sudah ranum dapat dilihat apabila warnya menjadi gelap dan lembut apabila disentuh.

2. Jika sudah ranum, simpan di dalam peti sejuk. Buah avokado yang belum dibelah mampu bertahan untuk tempoh tujuh hingga lapan hari.

3. Apabila ingin menggunakannya, belah separuh buah avokado di bahagian tengah.

4. Untuk bahagian separuh lagi buah avokado yang belum dimakan lagi, jangan buang bijinya. Masukkan baki buah avokado ke dalam bekas plastik kedap udara.

5. Simpan baki buah avokado dalam peti sejuk. Baki buah avokado tersebut mampu bertahan sehingga dua hari.

1. Avokado boleh membantu menyerap nutrien daripada makanan lain

Avokado bukan sahaja mempunyai khasiat yang tinggi, malah dapat membantu menyerap nutrien daripada makanan lain ke dalam tubuh. Satu kajian menunjukkan bahawa menambah avokado ke dalam salad atau makanan lain boleh meningkatkan penyerapan antioksidan ke dalam tubuh.

2. Avokado mengandungi antioksidan yang kuat yang boleh melindungi mata

Avokado mempunyai kandungan antioksida yang tinggi, penting untuk kesihatan mata iaitu lutein dan zeaxanthin. Kedua-dua nutrien ini dapat membantu mengurangkan risiko mendapat katarak yang biasa berlaku pada orang tua.

3. Avokado boleh membantu mencegah kanser

Satu kajian ke atas sel terpencil menunjukkan bahawa penggunaan buah avokado dapat membantu mengurangkan kesan sampingan kemoterapi pada limfosit manusia. Ekstrak buah avokado juga telah terbukti menghalang pertumbuhan sel kanser prostat.

4. Ekstrak avokado boleh membantu melegakan gejala arthritis

Beberapa kajian telah menunjukkan bahawa ekstrak daripada buah avokado dan minyak kacang soya mampu mengurangkan gejala osteoarthritis dengan ketara.

5. Avokado boleh membantu menurunkan berat badan

Makan buah avokado membuatkan anda kenyang lebih lama. Seseorang yang makan buah avokado mempunyai keinginan untuk makan 28 peratus lebih rendah dalam tempoh lima jam selepas itu. Keadaan ini boleh mengurangkan pengambilan kalori. Avokado juga mengandungi serat yang tinggi dan rendah karbohidrat supaya dapat membantu anda menurunkan berat badan.

6. Avokado boleh mengekalkan kesihatan jantung

Avokado terutamanya minyak avokado boleh membantu meningkatkan kesihatan jantung. Lemak tidak tepu mampu menghalang perkembangan arteriosclerosis.


(VIDEO) Rak Tanaman Bertingkat Dari Batu Blok Pasir SUPER MUDAH

Nak bina rak untuk letak tanaman biasanya memerlukan tenaga dan kemahiran yang tinggi. Almaklum lah, khuatir rak yang dibina nanti roboh pulak kan. Tapi ada cara yang lebih mudah dan cepat yang boleh anda lakukan dengan menggunakan cinder block atau blok batu pasir.

Macam tak percaya sahaja kan. Blok batu pasir ini kebiasaanya digunakan untuk tujuan pembinaan bangunaan. Tapi macam mana boleh jadi rak tanaman yang awesome ni? Jom ikuti langkah yang telah disediakan oleh garden answer.

Bahan-bahan:

– Beberapa biji blok batu pasir mengikut rekaan dan ketinggian yang anda inginkan
– Pewarna pelaka / poster
– Span kraf
– Beberapa keping rekaan stencil
– Jaring stainless steel
– Plastik hitam atau landscape fabric

Cara-cara:

1. Gunakan pita pelekat kertas untuk membentuk pattern pada dinding batu blok pasir mengikut kreativiti anda

2. Cat kan pattern yang telah dirancang dengan menggunakan cat pelaka dan span kraf

3. Untuk mempelbagaikan pattern, gunakan kepingan stencil untuk mendapatkan corak yang lebih menarik

4. Pelbagaikan lagi corak dan warna agar rak batu blok pasir anda lebih menarik

5. Apabila semua rekaan telah kering sepenuhnya, susun mengikut kreativiti anda.

6. Letakkan jaring stainless steel pada setiap permukaan yang tak di jadikan sebagai ruang tanaman. Ia bertujuan untuk mengelak medium tanaman dari jatuh

7. Pada setiap lubang tanaman, letakkan plastik hitam untuk menampung medium

8. Isikan medium tanaman dan berikan ruang untuk rootball

9. Tanam tanaman mengikut cita rasa anda pada ruang-ruang yang disediakan

DAH SIAP!

Sumber: Garden Answer

Terdapat banyak kegunaan kelapa parut tetapi malangnya, kelapa parut yang dibiar lama dalam suhu bilik tidak boleh tahan lama. Jadi, setiap kali nak guna baru boleh beli. Itu pun tak boleh tangguh-tangguh kerana takut kelapa parut yang dibeli tadi basi.

CARA SIMPAN KELAPA PARUT AGAR TAHAN LAMA :

1. Letakkan kelapa parut di dalam loyang

2. Taburkan dan gaul garam pada parutan kelapa hingga rata
Fungsi garam adalah agen yang bertindak sebagai anti pereputan
3. Masukkn loyang ke dlm kukusan yg telah di panaskan

4. Kukus selama 15 minit
5. Biarkan sehingga sejuk dan masukkn ke dlm plastik

6. Simpan di dlm peti ais bahagian sejuk beku

7. Kukus semula bila hendak menggunakannya

Kasih sayang terhadap seekor kucing adalah perkara yang baik. Bahkan Nabi Muhammad SAW juga mencintai kucing. Begitu juga dengan sepasang suami ini yang sayang akan seekor kucing betina yang mereka beli pada tahun 2012 tetapi hilang pada Mei 2021. Selepas itu, wanita yang berusia 35 tahun yang merupakan isteri itu, mulakan misi pencariannya untuk mencari kucingnya selama sebulan di kawasan perumahan mereka di Beranang, Hulu Langat di Selangor. Tapi malangnya, tidak berhasil. Ini mengakibatkan mereka sudah putus asa untuk membela kucing lagi. Walaubagaimanapun, satu keajaiban berlaku pada bulan Disember 2021, si suami itu terjumpa seekor anak kucing yang tanpa ibu sedang jalan. Pada saat itu lah, perasaan kasihan muncul untuk menjaga kucing tersebut. Jadi, kucing jantan yang mereka selamatkan itu pun, dibela dan diberi nama Aegi. Kucing sudah ada tetapi sangkar tidak ada untuk meletakkan kucing itu. Tiba-tiba, mereka sedar ada sebuah almari yang tidak digunakan dan berasa kesian untuk buang. Oleh itu, mereka bercadang untuk mengubah suai almari itu menjadi sebuah sangkar kucing.

Mengikut berita tersebut, sepasang suami isteri itu, mengambil kos sebanyak RM 150 untuk membeli bahan dan kelengkapan dan juga satu hari untuk menyiapkan sangkar kucing yang luas begitu. Mengikut apa yang dikatakan oleh mereka, mereka terasa mencabar dan tidak beranggapan ia akan jadi susah untuk mengubah suai almari tersebut menjadi sebuah sangkar kucing. Tambahan lagi, mereka juga mengatakan bahagian tengah almari tersebut, mempunyai kayu yang agak keras dan tebal. Apabila sudah siap mengubah suai, mereka berpuas hati dengan hasil kerja mereka sebab sangkar kucing yang mereka bina itu sangat luas dengan keluasan yang 6 kaki panjang dan 4 kaki lebar.

Secara kesimpulannya, jika kita sayang terhadap seekor kucing, apa saja kita boleh buat untuk menjaganya. Seperti mana sepasang suami isteri ini, dengan membekalkan bahan-bahan tambahan yang kos rendah, mereka mampu untuk membina sangkar kucing yang lawa itu dari  sebuah almari.

Sumber: Mstar, Penulis: Iwan Shu- Aswad Shuaib

Jubin pada lantai atau dinding yang kotor dan berlumut adalah perkara turn off yang dapat merosakkan imej tandas anda. Bukan itu saja, jika tetamu lihat pun pasti mereka berasa geli nak masuk. Malu nya!

Memang tidak dapat dinafikan, nak memastikan tandas sentiasa dalam keadaan tip top dari segala aspek adalah satu hal yang memenatkan dan merumitkan tetapi ia penting untuk menjaga kebersihan dan juga bagi memastikan keharmonian rumah tangga yang berpanjangan. Salah satu bahagian paling susah nak di maintain adalah pada jubin serta grouting kerana jika kita lalai sedikit pasti lumut dan kotoran mula melekat dan kalau dibiarkan lama-lama nanti susah nak tanggal. Tapi jangan risau, anda tak perlu lakukan renovasi besar besaran di tandas pun. Hanya perlu jadikan tugas mencuci tandas sebagai rutin. Yang menariknya, tak perlu guna sebarang sabun. Hanya dengan bahan dapur sahaja.

Serbuk Penaik

Untuk sesi pembersihan minor seperti tompokan air, saki-baki tumpahan shampoo dan debu, serbuk penaik adalah bahan yang sesuai menggantikan sabun pencuci lantqi. Celupkan span lembap ke dalam mangkuk serbuk penaik dan gosokkan pada jubin, grout atau mana-mana permukaan yang kotor. Bilas dengan teliti menggunakan air suam. Cucian seperti ini ideal dilakukan sekurang-kurangnya seminggu sekali.

Cuka

Antara bahan dapur yang sesuai dijadikan sebagai bahan pembersih jubin adalah cuka. Sifat berasid cuka mewujudkan persekitaran yang menghalang pertumbuhan kulat, cendawan dan bakteria. Ia juga bahan yang boleh menembusi buih sabun, deposit mineral, bintik-bintik air dan banyak lagi.

Campurkan cuka dengan air ke dalam botol dengan nisbah yang sama kemudian semburkan saja bancuhan tersebut ke permukaan jubin. Biarkan campuran tadi di permukaan selama beberapa minit sebelum menyental dengan berus atau span. Untuk kotoran yang degil, tambahkan serbuk penaik ke dalam bancuhan cuka.

Cuka juga boleh berfungsi sebagai agen pencegahan untuk kegunaan setiap hari. Jadi anda boleh semburkan campuran ini pada jubin dan permukaan kaca sebelum anda keluar dari bilik mandi.

Garam

Garam berkuasa untuk membunuh organisma sel tunggal, seperti kulat dengan cara menegringkan mereka. Tapi jangan terkejut, untuk memastikan cara ini berkesan, kawasan kulat perlu dibiarkan lembap, barulah dapat lihat kebolehan garam yang sebenar. Untuk jubin lantai atau permukaan rata yang lain, anda boleh lapkan kawasan itu dengan kain lembap dan taburkan garam, sebelum menyental ke dalam bahagian-bahagian tertentu. Biarkan ia semalaman sebelum menyambung kerja-kerja pembersihan disebelah pagi keesokan harinya. Sebarang jenis garam kasar, termasuk garam Epsom, boleh digunakan.

Jus Lemon

Jus lemon kegemaran di kalangan pencinta bahan semula jadi kerana keupayaannya untuk membersihkan kotoran serta meringankan masalah kulit dengan efektif. Begitu juga tindak balasnya terhadap jubin. Seperti cuka, jus lemon segar mengandungi asid yang agak kuat menjadikan nya sebagai musuh utama buat kulat dan cendawan. Ia juga berfungsi dengan baik apabila digabungkan dengan serbuk penaik.

Itulah antara bahan semulajadi yang boleh digunakan untuk kerja pembersihan jubin. Anda boleh lakukan semuanya sendiri, tidak perlu runsing lagi. Selamat membersih!


Apa Kandungan Baja AB Hingga Menyebabkan Tanaman Lebih Mudah Dan Cepat Membesar?

Baja AB mamang semua tahu akan kegunaanya. Ia adalah sejenis baja cecair yang digunakan kebiasaannya untuk tujuan tanaman secara fertigasi atau hidroponik oleh industri.

Namun akibat keberkesanan dan mudahnya menggunakan baja AB ni, kita yang berkebun secara hobi pun turut tidak lari menggunakannya. Yang paling menarik, ia bukan sekadar untuk kegunaan tanaman sayuran, malah nampaknya ada juga yang menggunakannya pada tanaman berbunga.

Tapi kenapa nama dia baja AB?

Wujudnya nama baja AB ini disebabkan oleh setiap satu baja mempunyai unsur yang berbeza. Dan setiap unsur tak boleh bercampur. Kalau dicampurkan ketika ia masih dalam bentuk butiran atau cecair pati, baja tadi akan kekurangan salah satu elemen penting yang diperlukan oleh tanaman. Kiranya baja tadi akan gagal fungsinya.

Adakah Baja AB ini adalah baja organik?

Jawapannya adalah tidak. Baja AB adalah terdiri daripada baja kimia namun ia tidak beracun seperti racun serangga perosak ya.

Apa kandungan baja AB?

Disebabkan kandungan baja yang berbeza, maka terhasillah warna nya ada yang biru, kuning, putih dan lain-lain.

Bagaimana cara bancuhan baja AB?

Baja AB ada yang dijual dalam bentuk butiran atau cecair. Kebiasaanya, dalam bentuk butiran ia perlu di larutkan untuk menjadi pati. Dari pati tadi baru lah dicampur bersama air mengikut nisbah tertentu untuk digunakan pada tanaman. Nak tahu cara dan teknik campuran tersebut, anda perlu bertanya kepada penjual terus. Sebab lain manufactured lain kaedahnya.

Tip pemberian baja fertigasi
1. Untuk mengelakkan pembaziran melalui larut lesap, beri lebih kerap dengan kadar yang kurang
2. Bagi banyak pada waktu pagi kerana pokok lebih aktif pada waktu pagi
3. Kepekatan baja adalah lebih rendah pada musim kering & sebaliknya tinggi pada musim lembab

Bagaimana menggunakan baja AB?

Selain penggunaan bagi tujuan fertigasi dan hidroponik, tanaman lain di perkarangan rumah pun boleh menggunakannya. Tak bermakna anda perlu membina sebuah sistem fertigasi atau hidroponik di rumah. tapi ada kaedah lain iaitu melalui siraman. Pati baja AB tadi perlu dilarutkan di dalam air. Gunalah besen atau baldi untuk membancuh.

Cara bancuh (cecair) :
# Anak pokok – 1ml A + 1ml B untuk 1 liter air.
# Pokok matang – 2ml A + 2ml B untuk 1 liter air.

Untuk siraman pada tanaman anda boleh melakukannya sekurang-kurangnya 2 minggu sekali. Tapi kalau ada kawasan atau batas yang baru dituai, sebelum tanaman lain disemai, sebaiknya anda siram dulu dengan air baja AB dan biarkan dalam tempoh 2 hari sebelum tanaman lain di semai. Baja tadi berupaya menyuburkan semula tanah dan membekalkan nutrient secukupnya untuk pertumbuhan tanaman

Kenapa perlu pilih baja AB?

1. Sebab baja diberi dalam bentuk mudah diambil oleh pokok
2. Baja boleh diberi tanpa pembaziran
3. Kecederaan pokok disebabkan baja boleh dielakkan
4. Menjimatkan

Saja try test tanam guna keratan untuk sawi. Eh, jadilah pulak. Harap membesar dengan baik ye

1. Sediakan medium tanamana yang mempunyai saliran baik dalam bekas yang telah dilubangkan.

2. Selasai potong pak choi tu, rendam dalam air paip biasa dalam 30 minit

3. Selepas direndam, terus tanam pada medium yang telah disediakan. Jangan tanam terlalu dalam. Pastikan bahagian yang berdaun (pucuk) tidak terlindung dengan tanah.

Daripada terbiar tak digunakan, sabut kelapa disusun untuk dijadikan raised bed atau batas tanaman. Elok subur pokok-pokok yang ditanam.

Ujar beliau bermula dari tanah kosong hanya tumbuh rumput dia mengambil keputusan menanam pelbagai sayuran yang disukai selain menggunakan semula bahan terpakai.

Daripada tanah lapang ni kosong, hanya tumbuh rumput. Lebih baik usahakan tanam pelbagai sayur yang kita suka makan. Dapat meluangkan masa yang ada dengan aktiviti yang bermanfaat. Sambil keluarkan peluh dapatlah kutip hasil tanaman.

Dah tanam, dapat lah kurangkan kos dapur beli sayur. Gunakan tanah dan ruang yang ada.

Coconut husks raised bed
Batas ini diisi dengan tanah hitam sawit, dicampur dengan tanah asal.

Kemudian ratakan dengan daun buluh yang diperoleh belakang rumah saja. Boleh kumpul untuk buat kompos, bila dah reput gembur sekali dengan tanah.

Ini hasilnya

Pokok ulam raja, biarkan dia berbunga supaya tumbuh anak pokok yang baru.

Oregano batik pun ada tanam.

Pokok terung di tengah-tengah

Pokok yang dikatakan berasal dari Amerika Latin, ini banyak dijumpai hidup liar di kawasan semak dan kawasan yang terbiar di negara kita. Karakter pokok yang menarik dan berbunga biru yang terserlah di tangkai bunga muda yang berukuran 4-5 inci itu, sedikit sebanyak memberikan gambaran seperti ‘ekor ular’.

Namun, disebalik morfologinya yang menarik dan nama tempatan yang sangat unik, pokok ni mempunyai dalam khasiat perubatan yang sangat bagus antaranya mampu merawat cirit-birit, luka-luka kecil, bengkak, sakit gigi, merawat dari gigitan haiwan berbisa, bisul juga bertindak sebagai antioksidan yang baik.

Mengikut hasil kajian yang dilakukan secara saintifik dan klinikal, pokok ini juga merupakan salah satu bahan yang digunakan dalam menghasilkan ubat bius.

Pokok yang paling mudah dibiakan melalui biji benih ini, ianya merupakan tanaman saka yang edibel (boleh dimakan) tetapi hendaklah diproses dahulu sebelum digunakan untuk dimakan ataupun dimasak. Ada yang menggunakan daunnya di potong hancur dan kemudian digunakan dalam masakan.

Apapun, kita perlulah mendapakant nasihat dari mereka yang berpengalaman dalam mengendalikan pokok ini dan juga pakar perubatan, sebelum menggunakannya dalam perubatan.

Pokok yang banyak khasiat ini, kita boleh tanam dalam bekas tanaman seperti pasu dan ianya boleh menjadi salah satu elemen hiasan yang menarik untuk laman kita. Selain daripada itu, pokok ini juga sesuai untuk dijadikan pokok pagaran di laman kita.

Dengan keunikan dari segi nilai estetikanya yang ada pada pokok ini dan juga mempunyai fungsi yang menarik, pokok yang dahulunya tumbuh meliar di sekeliling kita, boleh menjadi salah satu pokok hiasan yang cantik di laman kita dan boleh dijadikan sebagai koleksi tanaman yang mesti ada dalam membina taman bertema seperti Taman Herba dan juga Taman Rempah -ratus.

Ini secara tidak langsung dapat memastikan agar tanaman ini tidak pupus pada masa akan datang dan boleh menjadi rujukan kepada generasi muda. Bersama kita menghayati keindahan tanaman yang ada di sekeliling kita.

Rencana Oleh : Muhamad Adli Salihin bin Samsudin @ Abg Edd
Jabatan Pertanian Malaysia


Baja Belacan Untuk Cili Berbuah Lebat dan Tahan Penyakit

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal. Nak pastikan cili berbuah lebat, sudah pasti baja menjadi peranan utama. Tapi, tak perlu guna baja yang mahal-mahal pun.

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

CARA BUAT PENGGALAK TANAMAN UNTUK POKOK CILI

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

tip lain untuk cili berbuah lebat

2. Buat kawalan serangga secara berkala dan mesti disiplin. Seminggu sekali mesti sembur. Saya jimatkan masa dengan campur booster untuk gemukkan tanaman dengan bahan kawalan serangga terus. Senang.

3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.

4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.

5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.

6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.

Mesin basuh yang kita gunakan untuk mencuci pakaian merupakan salah satu item essential di setiap kediaman. Dan tahukah anda, mesin basuh jug aperlu dicuci dari masa ke semasa bagi memastikan prestasinya tidak terjejas.

Ada kalanya, walaupun paip air sudah dibuka sebesar-besarnya, air yang masuk ke dalam mesin cuci masih perlahan. Apa masalahnya?

Jom kita ikuti perkongsian darinya.

Nak share sikit pengalaman betulkan sendiri mesin basuh rosak. Mesin basuh ni hadiah Kakchik masa baru kahwin dulu. So far, jarang ada problem tapi kali ni ada problem air masuk slow sangat pulak.

Kalau hantar kedai mau dekat dua ratus juga agaknya, silap2 lebih. Tu belum masuk nak pikul benda alah ni pergi kedai pulak. Padahal, kos beli barang baru tiga puluh ringgit je dekat Jalan Pasar, Pudu.

Since darling aku dah berceramah sebab tak boleh nak basuh baju dan mood Macgyver aku pun tengah ada maka aku pun bukaklah youtube dan blog tentang cara nak betulkan mesin basuh ni. Rupanya senang aje, perempuan pun boleh buat sebab tak ada pun kena angkat tunggang terbalik.

AMARAN! JANGAN LUPA CABUT SOKET DAN TUTUP PILI AIR SEBELUM MULA!

1.Lepas cabut soket elektrik dan tutup pili air, baru buka hos air dekat belakang ni. Kalau tak nak mandi sambil kena karan lah.

2.Lepas cabut hos, guna playar tirus cabut filter yang ada dalam sambungan hos tu. Disarankan jangan cungkil dengan pisau atau skru driver takut patah.

3.Kadang2 air tak boleh masuk sebab filter ni dah tersumbat. Try cuci dengan air paip dan berus. Lepas tu, pasang balik. Kekadang terus ok tapi kalau masih sama slow maknanya inlet water valve dah rosak.

5.Bukak skru panel atas mesin basuh. Mesin basuh aku kena buka kiri dan kanan skru.

6.Cari benda inlet water valve dan buka soket letrik. Lain mesin basuh mungkin lain rupa valvenya terutama kalau kain masuk ikut depan. Aku pakai mesin basuh LG. Kalau tak silap toshiba pun pakai valve yang sama.

7.Inilah rupa benda yang korang kena bongkar keluar. Benda ni tak berskru pada body so aku tarik keluar aje. Cek la dulu korang punya kot ada skru.

8. Ni rupa lepas dicabut. Valve tu bersambung dengan skru ke kotak air ni. So, kena la bukak skru tu.

9.Ni rupa inlet water valve tu lepas dah diceraikan dari kotak. Bawak benda ni pergi kedai spare part. Harganya dalam rm30 saja.

10. Pasang balik kesemua benda yang dicabut tadi ikut susunan terbalik.

11. Hos air jangan lupa sambung pulak.

12. Wallaa…. lalu air pun mulai deras mengalir cemerlang sebening embun. Jimat RM200.

Ramai beranggapan, petunia adalah tanaman bermusim. Apabila selesai musim berbung, petunia mula mati dan perlu digantikan dengan tanaman yang baru. Sebenarnya, memang petunia merupakan tanaman bermusim. Namun atas beberapa teknik penjagaan yang mudah, petunia bukan sekadar lebih tahan lama malah mudah dibiakkan.

Namun, sahabat laman perlu pastikan 7 perka WAJIB ni dilakukan.

1. Matahari yang mencukupi
Untuk memastikan petunia sentiasa berbunga lebat, pastikan ia mendapat cahaya matahari terus sekurang-kurangnya 6 jam sehari terutamanya di waktu pagi. Melalui penerimaan cahaya matahari yang mencukupi, ia mampu menggalakkan penghasilan kudup bunga baru.

2. Siraman mencukupi
Petunia mempunyai batang yang lembut dan menyimpan kandungan air yang tinggi. Namun, ia tidak bermakna petunia tidak memerlukan air. Ia masih perlu disiram setiap hari terutamanya di awal pagi. Tapi, pastikan siraman tidak berlebihan kerana ia akan menyebabkan bahagian batang mudah melecur. Sebaiknya, sebelum melakukan siraman periksa kondisi medium tanaman. Jika masih lembap, ia tidak perlukan siraman.

4. Baja penggalak bunga
Petunia merupakan tanaman yang memerlukan baja yang banyak. Selain memastikan medium tanaman yang digunakan kaya dengan bahan organik, penggunaan baja secara berkala juga perlu dilakukan. Baja terbaik untuk petunia adalah dari jenis slow release seperti NPK 10-10-10. Namun, jika petunia berpasu anda mabuk daun dan kurang berbunga, anda memerlukan baja yang mempunyai kandungan nitrogen yang rendah

5. Pinching
Potongan dahan dengan menggunakan jari atau teknikalnya dipanggil pinching, mampu menggalakkan pertumbuhan cabang baru. Jadi pastikan setiap cabang dilakukan pinching sekurang-kurangnya 2-3 helai daun dari pucuk utama. Lakukan aktiviti ini sekurang-kurangnya 2 minggu sekali

6. Deadheading setiap hari
Untuk menggalakkan dan memberi peluang kepada kudup bunga baru berkembang dan tumbuh, Lakukan deadheading pada bunga-bunga yang telah selesai berkembang setiap hari.

7. Perhatikan serangga
Petunia kerap diserang serangga seperti aphids. Jadi, pastikan anda sentiasa memerhatikan petunia terutamanya di bahagian bawah daun. Jika ada kelihatan tanda-tanda serangan, lakukan pencegahan segera

Untuk pencinta rose ini perkara yang wajib anda buat dengan betul kalau nak pokok subur dan bercambah bunganya.

CARA PEMANGKASAN / CANTASAN YANG BETUL

2. Cantasan juga perlu dilakukan setiap kali selepas habis musim bunga.

3. Potong serong pada takuk @lapisan daun minimum minimum 5 (pada pokok yang stabil atau besar)

4.Jangan takut membuat cantasan sekiranya anda tahu asas teknik cantasan, kerana hasilnya amat berbaloi. Kudup-kudup akan lebih banyak dihasilkan selain memberikan saiz bunga yang lebih besar.

5. Lakukan cantasan menggunakan teknik yang betul iaitu arah serongan menghala kepada mata tunas (ke bawah). Potongan secara serongan ini membantu mengelakkan air masuk ke dalam bekas potongan/ cantasan tersebut

Tips: gunakan gunting atau cutter yang tajam serta bersih semasa mencantas. Ini penting bagi mengelakkan masalah kanker (batang menghitam dari atas dahan). Kebiasaannya,  kesan daripada penggunaan cutter atau gunting yang bermata tebal akan menyebabkan permukaan potongan pada dahan pokok akan pecah dan memberi lauluan kepada  air untuk meresap ke batang dan biasanya laluan air tersebut diikuti dengan fungus dan myenyebabkan kanker terhasil.

Anda dapat lihat, situasi ini biasa mudah terjadi pada musim hujan apabila air meresap masuk ke dalam batang dan menyebabkan batang akan menghitam dan kemudiannya melarat ke pangkal pokok.

Perkongsian dari: Taman Addarosa Puncak Alam


Bukan Hanya Sekadar Memberikan Kepuasan, Panasonic 4K HDR Smart TV Sebuah Televisyen ‘Beauty With Brain’!

Umum mengetahui, terdapat banyak rangkaian jenama dan model barangan elektronik televisyen yang ada dijual pasaran. Boleh dikatakan juga, ada bermacam-macam jenis, teknologi, bentuk rekaan, saiz paparan skrin visual dan sebagainya.

Tetapi, apa yang membuatkan televisyen keluaran jenama Panasonic bagi model 4K HDR Smart TV ini berbanding dengan televisyen yang lain? Sudah pasti anda ingin mengetahui jawapannya, betul tak?!

Televisyen rangkaian model LX800K 4K HDR Smart TV keluaran jenama Panasonic ini boleh disifatkan sebagai sebuah televisyen ‘Beauty With Brain’. Ini kerana, meski televisyen ini mempunyai reka bentuk yang ringkas namun ia tetap tampak begitu sangat elegan dan menawan.

Bukan hanya sekadar memiliki reka bentuk yang cantik semata-mata, Panasonic 4K HDR Smart TV ini dilengkapi dengan teknologi pintar ’Smart TV’ seperti androidtv, OkGoogle dan Chromecast built-in.

Fungsi androidtv ini membolehkan anda menonton lebih 400,000 filem daripada pelbagai aplikasi yang tersedia antaranya seperti YouTube, Netflix, Google Play dan macam-macam lagi.

Bagi fungsi OkGoogle pula, ia membolehkan anda mengawal pengendalian televisyen tanpa alat kawalan jauh dengan hanya menggunakan suara anda sahaja. Menarik bukan?

Manakala, fungsi Chromecast built-in yang telah didatangkan bersama Panasonic 4K HDR Smart TV ini membolehkan anda melayarkan paparan skrin dari telefon pintar, tablet atau komputer riba anda terus ke paparan skrin televisyen tanpa menggunakan sebarang wayar. Memang canggih habis bak kata orang!

Tidak hanya itu sahaja, Panasonic 4k HDR Smart TV ini dicipta dengan sistem audio pembesar suara kendalian teknologi Dolby ATMOS yang dijamin akan memberikan pengalaman menonton yang lebih puas dan luar biasa!

Bukan hanya setakat itu sahaja, tahukah anda sebenarnya televisyen ini juga akan menghasilkan layar paparan skrin visual yang lebih jelas dengan penggunaan teknologi seperti 4KSTUDIO COLOUR ENGINE, Dolby Vision, HEXA Chrome Drive, HDR10 dan HDR10+ yang telah siap tersedia pada Panasonic 4K HDR Smart TV.

Jadi, jangan bimbang! Anda pasti akan berasa amat puas dan mendapat pengalaman menyeronokkan ketika menonton tayangan cerita kegemaran anda dengan menggunakan televisyen Panasonic 4K HDR Smart TV ini.

Bagi anda yang ingin memiliki televisyen rangkaian model LX800K 4K HDR Smart TV ini, terdapat empat jenis pilihan saiz layar paparan skrin visual yang boleh anda pilih iaitu 50”, 55”, 65” dan 75”.

Mesti ramai yang ingin tahu dari segi harga jualan televisyen ini di pasaran, betul tak? Untuk maklumat anda, bagi saiz 50” dijual dengan berharga RM3,099 dan saiz 55” pula RM3,499. Manakala, bagi saiz 65” pula dijual dengan harga RM4,599 dan RM7,299 untuk televisyen yang bersaiz 75”.

Air dari pam mangkuk tandas meleleh je. Walaupun tak banyak, ia antra punca peningkatan bil air kediaman anda. Sebenarnya, ia petanda bahawa sistem dalaman pam air anda mengalami masalah. Jika dibiarkan, lama kelamaan mangkuk tandas anda akan ada kesan seperti karat. Itu merupakan tidak balas kandungan air pada permukaan seramik. Nak cuci kesan karat tu pun susah tau

Jika anda kenal pasti masalah seperti di atas berlaku, segara baiki pam tandas anda. Tak mahal pun, hanya perlu ganti washer pada flush valve sahaja. Nak tahu caranya, boleh tonton video yang disediakan

Mungkin ramai yang tidak familiar dengan buah nona atau ada yang pernah dengar nama buah ini tanpa mengetahui khasiat yang ia kandungi.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard.

Buah nona tinggi dengan nutrien penting seperti potassium, magnesium, zat besi, vitamin B6, tenaga dan vitamin C. Jadi, mari kita semak antara kebaikan buah istimewa ini :

Kegunaan dan  Kebaikan Annona Squamosa

Ada atau tidak di kalangan anda mempunyai peti sejuk yang telah rosak dan tidak boleh lagi digunakan di rumah? Apabila sudah rosak, sudah pasti anda mahu membuang barangan elektrik tersebut.

Mana tidaknya, pastinya barangan elektrik tersebut boleh mendatangkan masalah ruang penyimpanan di rumah anda sekiranya ia masih lagi disimpan dalam rumah.

Mari IMPIANA kongsikan satu tip atau langkah yang sangat bermanfaat jika anda lakukan. Jika anda mempunyai peti sejuk yang telah rosak, jangan pula diterus buang sekiranya barangan elektrik tersebut sudah tidak boleh lagi dibaiki.

Ini kerana, peti sejuk anda yang telah rosak dan tidak boleh lagi dibaiki sebenarnya boleh dijadikan sebagai tempat penyimpanan barang-barang dapur yang kering seperti makanan dalam tin, gula, susu dan sebagainya.

Apa yang cuma perlu anda lakukan adalah membersihkan ruang dalam peti sejuk sehingga bersih sebelum ia boleh dijadikan bagi tempat penyimpanan barang-barang dapur rumah anda.


Letak Uncang Beras Dalam Almari Untuk Hilangkang Bau Kepam

Dari padi, jadinya beras. Sudah dimasak panggilnya nasi. Nasi, makanan ruji masyarakat Asia. Selain memenuhi keperluan dan sumber utama makanan, beras ni pun ada kegunaan lain seperti sebagai ramuan dalam produk kesihatan dan kecantikkan dan sebagainya.

Memandangkan beras mempunyai keupayaan menyerap kelembapan, ia juga sesuai dijadikan penyegar udara untuk almari anda. Ini bermakna kegunaan beras yang juga boleh dikatakan bijak adalah untuk mengharumkan almari yang berbau kepam.

BAHAN-BAHAN:
2 cawan beras
20 titis minyak pati aroma kegemaran anda (lavender, pappermint, orange dan sebagainya)

CARA-CARA:
Campurkan kesuma bahan dan gaul rata.

CARA SIMPAN:
1. Boleh simpan di dalam balang kaca. tutup mulut balang menggunakan kain yang diikat ketat dengan getah
2. simpan dalam kain uncang jenis organza dan gantung di dalam almari

Selain uncang beras ini dapat mewangikan almari baju, sesuai juga diletakkan didalam rak kasut, stor, laci dan sebagainya

Kewajiban beribadah adalah tanggungjawab setiap muslim. Salah satu perkara wajib yang ditetapkan agama ialah Solat lima waktu. Benar, seorang muslim boleh menunaikan solat dimana mana sahaja asalkan tempat tersebut bersih dari sebarang najis dan selesa tetapi sudah tentunya kita mahukan yang terbaik kerana pada waktu itulah kita akan bertemu dan berbicara dengan Sang Pencipta.

Rumah sebenarnya melambangkan keperibadian pemiliknya, jadi dengan menyediakan kemudahan surau di rumah, melambangkan kepekaan kita pada perintah agama. Fasiliti surau di rumah bukan sahaja memudahkan kita beribadah malahan para tetamu juga tidak perlu bersusah payah singgah di surau atau masjid berhampiran untuk menunaikan solat ketika datang menziarah.

Rekaan surau kecil dirumah bukan sahaja boleh digunakan untuk solat berjemaah malahan boleh juga digunakan untuk kelas mengaji dan tempat perkumpulan ahli keluarga untuk memenuhi keinginan rohani mereka.

Antara tip rekaan surau untuk kediaman anda :

Semoga niat yang baik akan mendatangkan hasil yang baik juga. Selamat menghias!

Tingkap nako kebiasaannya mudah dijumpai di kediaman yang telah berusia binaanya. Sekarang ini reka bentuk rumah sudah semakin moden dan tidak lagi menggunakan tingkap nako. Paling tidak sliding window. Tapi kalau anda perasan, bagi pembangunan yang berkonsepkan industri dan minimalis, tingkap nako ini telah diguna pakai semula. Jadi bagi anda yang kediamannya menggunakan tingkap nako, jangan sedih. Ia masih ada nilai yang tersendiri.

Seperti yang dikongsikan oleh Pn Suhana Mat Rasau. Tidak peduli andai ada orang cakap tingkap nako sudah tidak trend, tapi idea yang diolah dapat memberi nafas baru kepada tingkap kediamannya. Malah kini menjadi trend pula. Apa yang dilakukan oleh Pn. Suhana bukanlah sesuatu yang rumit dan menelan belanja yang banyak, cukup sekadar lekatkan mirror sticker pada setiap bilah tingkap.

Nak tahu cara pasang mirror sticker pada tingkap nako? anda perlu ikut 6 langkah mudah dan cepat ini

Bahan-bahan:

1 gulung Mirror sticker (saiz 90cmx2cm @RM23.50)
Air bercampur sabun
Gunting atau pisau
Pen marker

Cara-cara:

1. Keluarkan cermin dari bingkainya dan cuci bersih. Masa ini lah akak excersice, mana yang tidak pernah cuci tu boleh la bawak-bawak dicuci ye.

2. Dah kering betul, letak cermin atas gulungan mirror sticker. Ambil marker pen dan lukis ikut bentuk cermin. Kepingan  mirror sticker yang sudah siap dilukis tadi dijadikan sukatan untuk memudahkan ketika proses memotong bilah lain nanti

– Potong mirror sticker ikut panjang dan lebar yang telah di tanda

3. Basahkan cermin dengan air yang bercampur sabun sikit.

4. Buka kepingan plastik dari mirror sticker yang telah dipotong. Plastik lapik ini sangat nipis kena betul-betul tengok untuk kopek tu

5.Tampal pada cermin yang permukaannya licin dan rata. bukan yang bertekstur tau dan ratakan elok-elok. Gunakan kain untuk tolak mirror sticker dari tengah ke tepi di samping hilangkan gelembung udara (air bubble)

6. Cermin yang telah siap dipasang mirror sticker letakkan kembali dibingkai tingkap

Ini gambar bahagian dalam dan luar tingkap setelah dipasang mirror sticker. Mudah sahaja nak pasang tambahan pula kos murah dan tak makan masa yang lama pun.

Sumber:  Pn Suhana Mat Rasau.

Nu Ideaktiv Sdn Bhd (Nu Ideaktiv) dan Enrichment Media Lab (EML) Sdn Bhd telah menandatangani Memorandum Persefahaman (MoU) dalam satu majlis yang berlangsung di Pejabat Urusan Nu Ideaktiv, pada Khamis.

Syarikat diwakili Encik Syamil Fahim Mohamed Fahim, Ketua Pegawai Eksekutif Nu Ideaktiv dan Muhamad Ashraf DM Tej Nasir, Pengarah Urusan Enrichment Media Lab telah menyempurnakan acara menandatangani memorandum, sekali gus memeterai kerjasama dan perlantikan Enrichment Media Lab sebagai rakan pakar media bagi mensasarkan segmen Perusahaan Kecil Sederhana Melayu (PKS).

Menerusi kerjasama ini, Enrichment Media Lab akan bertindak sebagai rakan pakar media yang menyediakan perkhidmatan dan perundingan untuk pakej pemasaran serta pengiklanan eksklusif bagi segmen PKS dalam industri kecantikan, kesihatan, makanan dan minuman, pakaian, perabot, pendidikan dan bimbingan.

Nu Ideaktiv yang memiliki lebih 17 jenama dan peneraju dalam industri media berbahasa Melayu, menyediakan kandungan, platform dan pelaksanaan sejajar dengan kerjasama yang dibuat.

Syamil Fahim dalam ucapannya memberitahu, MoU ini adalah permulaan untuk kerjasama bagi membantu dan meningkatkan lagi industri PKS negara ini menerusi media sebagai pemacu utama.

“Melihat kepada kepakaran yang dipunyai oleh Enrichment Media Lab dalam segmen industri pengiklanan PKS dan pengetahuan mereka bagaimana PKS merangka strategi dalam pemasaran dan pengiklanan, adalah menjadi satu peluang dan kelebihan bagi Nu Ideaktiv untuk berkolaborasi dan berkerjasama dengan syarikat ini bagi menguasai segmen pengiklanan media PKS.”

“Kerjasama ini juga bertujuan membantu perniagaan dan pengasas jenama untuk berkembang menerusi hebahan media meluas, pelaksanaan acara dan promosi rentas platform yang dimiliki Nu Ideaktiv di digital, program tv dan banyak lagi,” katanya.

Enrichment Media Lab sebagai agensi pakar media melihat Nu Ideaktiv sebagai syarikat yang berpotensi untuk membantu membangun industri PKS.

“Nu Ideaktiv memiliki pelbagai jenama media No.1 di Malaysia yang boleh membantu PKS berkembang maju dan menembus audiens sasar bagi pertumbuhan perniagaan dan sasaran keuntungan syarikat.”

“Kerjasama ini tidak terhad kepada satu medium sahaja. Berdasarkan hala tuju sesebuah perniagaan, kita boleh melaksana pelbagai projek yang signifikan, mencapai sasaran dan mentransformasi perniagaan,” kata Ashraf.

Antara kerjasama awal Nu Ideaktiv dan Enrichment Media Lab adalah menerusi penerbitan rancangan TV iaitu perjalanan keibubapaan pemilik jenama Noir dalam PA&MA : Diari Madammu, dan IMPIANA Makeover Ruang Selebriti yang dihiasi oleh Ella furniture. Rancangan ini bakal bersiaran di saluran Astro awal tahun hadapan.

“Kami juga sedang merangkakan satu acara besar untuk meraikan Ramadan dan Syawal, yang akan diumumkan dalam masa terdekat,” kata Syamil lagi.


Orkid Malas Berbunga, Buang 2 Helai Daun Macam Ni

Ada petua kalau orkid tak nak berbunga buang 2 daun yg paling atas. Akhirnya menjadi spike tumbuh serentak dgn pucuk yg dibuang hari tu. Wallahu a’lam petua tu menjadi atau kebetulan

Nama Nigella ini berasal daripada perkataan Latin iaitu nigellus atau niger yang bermaksud hitam. Sering disebut sebagai Onion seed kerana mempunyai ciri fizikal menyerupai biji benih tumbuhan bebawang. Namun, berbeza dengan Onion seed sebenar yang tiada aroma, Nigella memiliki bau dan aroma enak. Terdapat juga panggilan sebagai Fennel flower atau Roman coriander kerana ciri fizikal yang hampir sama melalui foliage berbulu pada tumbuhan ini.

Siapa sangka bijian yang berskala kecil dan berwarna hitam ini sangat memberi manfaat kepada manusia. Nigella sativa menghasilkan bunga sepanjang tahun dan mampu mencapai ketinggian sehingga 30 cm. Tumbuhan ini boleh hidup secara liar mahupun dibiakkan. Struktur kelopak bunga yang memiliki lima petal atau kelopak berukuran 2.5 cm lebar lazimnya memiliki warna menarik iaitu putih dan biru cair. Nigella memiliki kapsul biji benih di mana di sinilah bijian yang dijadikan herba dihasilkan. Kapsul ini akan terbuka apabila ia  kering bagi menyebarkan biji benih. Anda boleh melihat bijian yang terhasil seperti bijirin berwarna hitam dengan permukaan agak kasar. Dikatakan mirip dengan biji benih bawang (Onion seed), Nigella sativa memiliki saiz sekecil 2 mm, rangup dan beraroma.

Ketika masyarakat Barat mula menggunakan ia secara meluas, herba ini dilihat membuat kemunculan semula dibanyak negara yang sebelum ini kurang arif mengenai kegunaannya. Maka, tidak hairan herba ini dikomersialkan dengan begitu meluas dalam masa 10 tahun kebelakangan ini termasuklah di Malaysia, Indonesia dan banyak negara Asia. Ia dijual dalam bentuk minyak, kapsul lembut (softgel), spray dan sebagainya.

Catatan sejarah mendapati Nigella Sativa sudah digunakan oleh masyarakat Mesir kuno untuk merawat pelbagai masalah berkaitan kesihatan. Malah, bijian ini dijumpai dalam bentuk botol minyak di dalam tapak persemadian Tutankhamun. Manakala, pada abad pertama selepas Masihi, ahli perubatan Greek sudah merekodkan kebaikan Nigella Sativa antara lainnya mampu merawat sakit kepala, sakit gigi dan cacing dalam perut.

Cendekiawan Islam, Ibnu Sina diberikan kredit yang besar dalam perubatan moden kini kerana kajian dan usahanya mendapatkan manfaat perubatan menggunakan Nigella Sativa. Dalam catatan yang dibuat oleh ilmuwan ini, beliau menyatakan Nigella Sativa mampu memulihkan tenaga pada tubuh dan pelbagai jenis masalah kesihatan. Ia mengesyorkan penggunaan Nigella pada penyakit seperti demam, sakit kepala, rawatan kulit, anti fungal dan melawan parasit serta cacing.

Dalam perubatan Ayurveda iaitu salah satu amalan perubatan di India turut menggunakan Nigella Sativa.  Ia digunakan untuk memulihkan mood, meningkatkan metabolisme dan mengekalkan tahap kesihatan optimum.

Bagi sisi perubatan moden, kehebatan Nigella sativa tidak dapat dipertikaikan lagi. Banyak kajian saintifik yang sudah membuktikan kelebihan tumbuhan ini pada kesihatan manusia, selain dijadikan rempah ratus pada makanan. Terdapat kajian yang dilakukan oleh Dr Muhammad Dakhakhni yang mengetuai kajian oleh beberapa orang doktor Mesir pada tahun 1959 mendapati Nigella sativa tidak bertoksik malah tidak memberi kesan sampingan langsung kepada haiwan yang dijadikan bahan kajian. Banyak lagi kajian moden yang membongkar kehebatan herba yang satu ini. Antara lain, ia dikatakan mampu meningkatkan sistem imun, digunakan untuk rawatan asma dan sebagainya.

Selain memiliki seribu satu khasiat kepada kesihatan tubuh dan dijadikan rempah ratus yang melazatkan masakan, Nigella sativa juga boleh dijadikan ramuan untuk tujuan kecantikan. Siapa sangka minyak Nigella boleh dijadikan campuran untuk kecantikan wajah? Juga dijadikan agen untuk melegakan kesakitan otot dan sendi. Lihat resipi berikut:

Minyak Urutan Sendi

Bahan

1 sudu cuka epal

2 sudu madu

½ sudu minyak habatus sauda (Nigella sativa)

Cara

Campurkan semua bahan tersebut dan dijadikan losen atau minyak urut. Sesuai untuk sakit sendi pada lutut, tangan dan sebagainya.

Pelembap Wajah

Bahan

3 sudu madu

½ sudu minyak habatusauda (Nigella sativa)

½ sudu minyak zaitun

Cara

Campurkan semua bahan tersebut dan sapu pada wajah dua kali sehari. Ia mampu menyegarkan kulit yang kering dan kusam.

Dah guna macam-macam jenis baja. Baik yang murah mahupun mahal. Namun, pokok yang berbunga dan berbuah masih kedekut. Di Thailand, negara yang maju dalam bidang pertanian ini punya pelbagai tip. Selain baja redbull, perut ikan dan sebagainya, ajinomoto juga terkenal sebagai salah satu bahan digunakan sebagai baja terutamanya buat tanaman jenis berbunga dan berbuah.

Tapi, ramai yang tahu baja ajinomoto ini untuk lebatkan bunga dan buah. Sebenarnya, lebih dari itu. Berikut khasiat dan manfaat ajinomoto pada tanaman:

1. Menyuburkan tanaman

Manfaat pertama dari MSG ajinomoto untuk tanaman iaitu dapat menambah kesvburan pada tanaman. Kandungan unsur natrium yang tinggi yang terkandung di dalam MSG ajinomoto ini dapat mempengaruhi kesuburan tanaman tersebut.

Dengan menyiram tanaman menggunakan larutan MSG dengan air secara teratur, maka kesuburan tanaman akan menjadi lebih baik lagi, yang ditandai dengan : Daun yang lebih hijau, Daun tanaman yang lebat, dan Tanaman menjadi lebih sihat.

2. Mempercepat pertumbuhan tanaman

Manfaat lain dari kandungan natrium yang terkandung pada ajinomoto MSG ini adalah untuk mempercepat proses pertumbuhan tanaman.

Manfaat ajinomoto untuk tanaman iaitu membuat proses pertumbuhan tanaman menjadi lebih cepat, daun menjadi lebih cepat menghijau, dan batang tanaman yang menjadi lebih cepat besar dan berkembang.

3. Mempercepat munculnya bunga

Selain dapat mempercepat pertumbuhan dari tanaman, MSG ajinomoto juga dapat mempercepat proses pertumbuhan bunga pada tanaman tersebut. .

4. Memenuhi keperluan nutrisi pada tanaman

Tidak hanya kita manusia dan haiwan, tanaman juga ternyata memerlukan nutrisi yang lengkap untuk dapat bertahan hidup. Biasanya nutrisi untuk tanaman diperoleh dari baja yang kita gunakan. Siramkanlah larutan air MSG ajinomoto ini ke tanaman kesayangan anda agar ia tumbuh subur dan asupan nutrisinya terpenuhi dengan baik.

Antara tanaman herba wajib ada di kebun dapur adalah seperti daun pandai, kunyit, kari dan beberapa jenis lain. Tanaman-tanaman herba ini ada antaranya sangat mudah untuk ditanam dan dibiakkan. Pun begitu, Tanam, baja dan siram sahaja tidak mencukupi.

Kalau nak hasilnya merimbun, ada beberapa perkara lain yang perlu anda lakukan seperti memangkas. Dengan memangkas, ia menggalakkan pertambahan tunas dan cabang baru. Secara tidak langsung ia berupaya mengeluarkan hasil yang lebih optimum.

Seperti yang dilakukan oleh Syamimah Binti Ismail. Pokok kari yang ditanam dalam pasu tetap merimbun. Ini rahsianya

alah satu tips kalau nak tanam pokok daun kari ialah potong pucuknya. Nak tau kenapa?

Tujuannya :-
1. Bagi mengelakkan pokok daun kari meninggi macam pokok tebu.
2. Bila dah potong pucuk, pokok daun kari akan merimbun ala2 bongsai.


Raikan Aidilfitri Penuh Makna Bersama Samsung Malaysia

Ramadan telah tiba dan seluruh umat Islam sudah mula berpuasa. Kehangatan Aidilfitri juga semakin terasa dan tahun ini rakyat Malaysia sangat menantikan untuk meraikan sambutan Hari Raya dengan lebih meriah bersama keluarga tersayang setelah setahun kekal berada di rumah.

Bagi memeriahkan lagi sambutan Aidilfitri, bermula 15 April, Samsung Malaysia akan mengadakan promosi ‘Raya Bermakna, Meriah Bersama’ yang memberi ganjaran berbaloi dengan menawarkan barang kelengkapan rumah yang hebat dan inovatif untuk membantu rakyat Malaysia melengkapi cara hidup masa kini. Dengan setiap pembelian, nikmati hadiah eksklusif, tawaran pembelian dengan pembelian (PWP)1, dan peluang untuk memenangi kredit e-Dompet Touch N’ Go bernilai sehingga RM1,0002.

Gayakan Ruang Tamu dengan Paparan Terbaik

Bermula 15 April hingga 30 Jun 2021, pelanggan boleh mendapatkan pelbagai pilihan TV Samsung dengan penjimatan hebat termasuk produk yang baharu dilancarkan iaitu Neo QLED, Crystal UHD, dan pelbagai jenis Monitor. Pelanggan juga boleh menikmati penjimatan sehingga RM1,700 apabila membeli TV Samsung terpilih dan berpeluang mendapatkan Soundbar dengan tawaran harga PWP.

Produk No. Model RRP (RM) Harga Promosi (RM)

85″ QN900A Neo QLED 8K Smart TV QA85QN900AKXXM 49,999

75″ QN90A Neo QLED 4K Smart TV QA75QN90AAKXXM 19,999

65″ AU9000 Crystal UHD Smart TV UA65AU9000KXXM 4,999

27″ M5 Smart Monitor LS27AM500NEXXS 1,188 1,158

32″ M5 Smart Monitor LS32AM500NEXXS 1,299 1,259

32″ M7 Smart Monitor LS32AM700UEXXS 1,999 1,899

Produk Model RRP (RM) Harga PWP (RM) Penjimatan (RM)

Q950A Soundbar with Dolby

Atmos and DTS:X HW-Q950A 6,499 4,799 1,700

Q900A Soundbar with Dolby

Atmos and DTS:X HW-Q900A 4,999 3,699 1,300

Q800A Soundbar with Dolby

Atmos and DTS:X HW-Q800A 3,999 2,999 1,000

Untuk menggandakan lagi kemeriahan, setiap pembelian bagi mana-mana model TV1, pelanggan juga berpeluang untuk memenangi kredit e-Dompet Touch N’ Go bernilai sehingga RM1,000.

Nilai Touch N’ Go Jumlah Hadiah

RM 1,000 50 unit

RM 500 400 unit

RM 200 1,500 unit

RM 100 2,500 unit

RM 50 4,000 unit

Keseluruhan jumlah kredit bernilai RM 1,000,000

Memudahkan Tugasan Harian dengan Idea Moden

Perlukan mesin basuh atau pembersih hampagas yang lebih canggih untuk mencuci baju raya baharu dan membersihkan rumah dengan lebih mudah semasa Hari Raya? Ini adalah masa terbaik untuk beralih kepada yang lebih canggih dan membuat pembelian dengan tawaran berbaloi daripada Samsung! Bermula 15 April hingga 30 Mei, pelanggan berpeluang untuk membawa pulang hadiah percuma bernilai sehingga RM599 bagi setiap pembelian peralatan rumah Samsung yang terpilih.

Pelbagai pilihan variasi produk ditawarkan, daripada mesin basuh pintar AI kepada peti sejuk pintar Family Hub dan pembersih hampagas super-cleaning Jet dalam promosi Samsung ‘Raya Bermakna, Meriah Bersama’ yang memberi pilihan untuk melengkapi keperluan setiap keluarga.

Produk No Model RRP (RM) Hadiah Percuma

Side by Side with Family Hub,

660L RS62T5F01B4/ME 8,999 Tefal Home Chef Smart Multicooker bernilai RM599

Front Load Washer with AI

Ecobubble , 13KG WW13TP44DSH/FQ 4,399 BREEZE LID ANTI BAC & COLOUR PROTECT 1.5KG

WindFree Premium Plus ,

2.0HP AR18TYEAJWKNME 3,699 Tefal Cookware So Chef Deep Frypan 28cm bernilai RM199

Smart Air Purifier, 60 ㎡ AX60R5080WD/ME 1,799 PWP: Filter (CFX-D100) @ RM98

Jet 90 premium, up to 200W VS20R9048S2/ME 3,599 PWP: Clean Station (VCA-SAE90B/ME) @ RM399 dan PWP Battery VCA-SBT90 @ RM259

Convection Microwave Oven

with HOT BLAST, 35L MC35R8088LP/SM 1,699 Tefal Cookware Cook Healthy Frypan 28cm bernilai RM139

Kekal Berhubung Dengan yang Tersayang Dalam Suasana Norma Baharu

Untuk terus kekal berhubung dengan keluarga dan rakan-rakan walaupun terpisah oleh jarak jauh, teknologi dan peranti pintar akan membantu menjadikan sambutan Hari Raya anda tetap bermakna dan meriah walaupun kekal berada di rumah. Bermula 16 April – 31 Mei 2021, pelanggan boleh mendapatkan hadiah percuma daripada Samsung bernilai sehingga RM917 dengan pembelian mana-mana model Samsung Galaxy3 yang disenaraikan dalam promosi!

Model dalam Promosi Hadiah Percuma

Galaxy A02s Menerima satu unit Pengecas Kereta dengan Pengecasan Pantas secara percuma (bernilai RM59)

Galaxy A12

Galaxy Watch Active2 44mm Aluminum (Bluetooth)

Galaxy Watch Active2 40mm Stainless Steel (Bluetooth)

Galaxy Watch Active2 40mm Aluminum (Bluetooth)

Galaxy Watch Active2 44mm Stainless Steel (Bluetooth)

Galaxy Watch Active2 44mm Aluminum (LTE)

Galaxy Buds Pro

Galaxy Buds Live

Galaxy Tab A7

Galaxy Tab A8.0

Model dalam Promosi Hadiah Percuma

Galaxy A72 Menerima satu unit Galaxy SmartTag (2 pek) secara percuma (bernilai RM209)

Galaxy A42 5G

Galaxy A52

Galaxy A32 5G

Galaxy A32

Galaxy Watch3 45mm Stainless Steel (Bluetooth)

Galaxy Watch3 41mm Stainless Steel (Bluetooth)

Galaxy Tab S6 Lite

Galaxy Watch3 45mm Stainless Steel (LTE)

Galaxy Watch3 41mm Stainless Steel (LTE)

Model dalam Promosi Hadiah Percuma

Galaxy Z Flip Menerima barangan berikut secara percuma yang bernilai sehingga RM658: · Satu unit Galaxy SmartTag (2 Pek) – (bernilai RM209) · Satu unit Galaxy Buds+ (bernilai RM449)

Galaxy S21+ 5G

Galaxy S21 5G

Galaxy Note20 5G

Galaxy Note20

Galaxy S20 FE 5G

Galaxy S20 FE

Galaxy Watch3 45mm Titanium (Bluetooth)

Galaxy Tab S7

Model dalam Promosi Hadiah Percuma

Galaxy Z Fold2 5G Menerima barangan berikut secara percuma yang bernilai sehingga RM917: · Satu unit Galaxy SmartTag (2 Pek) – (bernilai RM209) · Satu unit Galaxy Buds+ (berniali RM449) · Satu unit Wireless Charger Duo (bernilai RM259)

Galaxy S21 Ultra 5G

Galaxy Note20 Ultra 5G

Galaxy Tab S7+

Untuk maklumat lebih lanjut mengenai promosi Samsung ‘Raya Bermakna Meriah Bersama’, sila layari: https://www.samsung.com/my/offer/rayabermakna2021/

KUANTAN – Sebelum ini, tiada siapa pernah terfikir untuk membina sebuah hotel pesawat dalam hutan. Namun, ‘idea gila’ tersebut direalisasikan oleh dua beranak yang bernama Kevin Young Thien Sheng, 30, dan bapanya, Young Yeong Long, 61.

Kevin yang merupakan graduan sarjana muda Universiti Lim Kok Wing, berkata, hotel unik yang menggunakan pesawat Boeing 737-400 itu dijangka beroperasi pada awal tahun hadapan.

Pesawat yang dibeli daripada sebuah syarikat penerbangan di Selangor itu telah dipindahkan ke kawasan Sungai Lembing. Proses pemindahan pesawat merupakan antara proses yang sukar kerana mereka perlu memotong pesawat kepada beberapa bahagian, kemudian memindahkannya menggunakan lima buah treler dan dua buah kren untuk mengangkat bahagian pesawat. Proses pemindahan ini telah dijalankan pada awal bulan Mei.

Tanpa mendedahkan jumlah sebenar yang dibelanjakan untuk membeli pesawat, Kevin hanya memberitahu, ianya ‘sangat mahal’. Beliau juga perlu mematuhi prosedur yang sangat ketat.

Kevin merancang untuk membina hanya lima buah bilik daripada keseluruhan 36.57 meter (120 kaki) pesawat itu bagi memastikan keselesaan para pengunjung, Beliau juga berhasrat untuk mengekalkan ciri-ciri pesawat seperti pintu masuk bagi memberi pengalaman tersendiri kepada pengunjung.

Kevin mempuyai alasan tersendiri apabila disoal tentang lokasi hotel unik ini. Kawasan hutan menjadi pilihan Kevin kerana konsep semulajadi dan diharap menjadi pilihan pengunjung yang mahu melarikan diri dari kesibukan kota.

Mereka juga sedang mendaftarkan jenama hotel kapal terbang itu dengan Perbadanan Harta Intelek Malaysia (MyIPO) bagi ‘melindungi’ keunikan hotel tersebut. Kevin juga berkongsi perancangan masa panjang mereka yang berhasrat untuk membuka hotel dengan konsep serupa di lokasi berbeza

– BERNAMA

Jika kita lihat pada zaman dahulu terhadap citarasa pengguna lebih gemar menggunakan kemasan lantai rumah jenis jubin yang bersaiz kecil. Tetapi, berbeza dengan pada zaman sekarang yang dilihat kebanyakan orang masa kini lebih gemar untuk menggunakan jubin bersaiz besar sebagai kemasan lantai rumah.

Perubahan citarasa ini sememangnya dapat dilihat ekoran jubin yang bersaiz besar ini sering menjadi permintaan ramai masa kini.

Dalam pada itu, pengarah urusan jenama kumpulan Niro Ceramic, Encik Ian Kok turut mengakui perubahan terhadap citarasa pengguna ini sememangnya berlaku dalam pasaran jubin tempatan pada masa kini.

Maklumnya lagi, jubin yang bersaiz besar sentiasa menjadi pilihan dan permintaan ramai pada masa kini.

“Jika kita lihat pada masa kini, permintaan yang paling banyak adalah kepingan jubin yang bersaiz besar. Contoh, kepingan jubin kami yang saiz paling besar iaitu 5kaki x 10kaki sentiasa mendapat banyak permintaan dan menjadi pilihan ramai.

“Jadi, kita dapat lihat citarasa pengguna masa kini sudah mula berubah. Kalau kita lihat sekarang, saiz 2kaki x 4kaki sudah menjadi saiz biasa dan bukan lagi saiz yang besar lagi.

“Meski begitu, kategori jubin bersaiz yang lebih kecil ini tetap masih ada lagi permintaan daripada pengguna meski perubaahan citarasa orang ramai telah berubah.

Ingin tahu info dan maklumat lanjut mengenai jubin yang menjadi pilihan ramai masa kini, anda boleh saksikan pautan video penuh temu bual bersama Encik Ian Kok di bawah;

Siapa sahaja yang tidak mengenali dengan selebriti popular dan sensasi, Diva AA atau nama sebenarnya Azwan Haji Ali yang sememangnya lantang dan bergiat aktif di ruangan laman media sosial.

Baru-baru ini, selebriti terkenal itu telah meluahkan rasa tidak berpuas hati dengan terhadap segelintir sikap staf pihak pengurusan kediamannya yang didakwa telah bersikap kurang sopan.

Bagi yang tidak tahu, untuk maklumat anda Diva AA kini menetap di salah sebuah unit kondiminium di sekitar bandar Sungai Besi, di ibu negara.

Figura popular yang sentiasa menjadi perhatian ramai ini telah menyuarakan perkara tersebut menerusi beberapa hantaran yang dimuat naik di akaun laman media sosial miliknya.

Pada masa sama, Diva AA memaklumkan ada segelintir staf pihak pengurusan kediaman tersebut juga didakwa telah menganggu kawasan kediamannya termasuk

Susulan daripada situasi yang berlaku, hos rancangan realiti hiburan Lagu Cinta Kita musim kedua itu berkata bahawa dia telah membuat keputusan untuk berpindah dan menjual unit kondominium miliknya dengan segera.

Diharapkan, masalah konflik yang dihadapi antara Diva AA dan pihak pengurusan kediamannya itu dapat diselesaikan dengan secara baik bersama kedua-dua belah pihak.


Kansai Paint Lancarkan Cat Pembersihan Udara Mesra Alam

Cat Hiasan Lepa Kapur Buatan Tempatan Pertama Malaysia Pertingkatkan Kualiti Udara Dalaman.

Kansai Paint Asia Pacific Sdn Bhd baru sahaja melancarkan cat pembersih udara mesra alam serba baharu yang dinamakan ‘ALES SHIQUY’. Cat baharu ini dilancarkan sempena sambutan ulang tahun ke-100 penubuhan Kansai Paint dan juga merupakan pelaburan teknologi berterusan Kansai Paint di Malaysia.

‘ALES SHIQUY’, sejenis cat hiasan emulsi berasaskan air, merupakan lepa kapur buatan tempatan pertama Malaysia yang mempertingkatkan kualiti udara ruang dalaman dengan ketara. Ciri unik ‘Shikkui’ dalam produk baharu ini bertindak dengan memerangkap dan menyahaktifkan bakteria berbahaya yang bersentuhan dengan permukaan bercat. ‘Shikkui’ ialah sejenis bahan semula jadi tradisional Jepun yang lebih dikenali sebagai ‘kapur mati’. Bahan ini mempunyai fungsi antivirus dan antibakteria, kawalan kelembapan dan nyahbau yang berkesan.

Memandangkan kebimbangan yang semakin meningkat tentang kualiti udara bagi persekitaran dalaman, pelancaran ‘ALES SHIQUY’ dianggap tepat pada masanya kerana menawarkan penyelesaian menjimatkan kos kepada pengguna untuk melindungi persekitaran dalaman daripada pencemar berbahaya seperti formaldehid.

Semasa berucap di majlis pelancaran, Presiden dan Ketua Pegawai Eksekutif Kansai Paint Co., Ltd, Hiroshi Ishino berkata, “Kansai Paint kini merupakan pelopor sebenar yang menghasilkan penyelesaian cat inovatif berprestasi tinggi bagi pelbagai jenis permukaan berasaskan tiga tunggak utama iaitu pematuhan, kelestarian dan kualiti. ‘ALES SHIQUY’ melambangkan misi 100 tahun Kansai Paint untuk mewujudkan ruang hidup dan komersial yang lebih selamat dan sihat bagi para pelanggan kami. Dengan cat baharu ini, kami dapat memberikan lebih banyak pilihan kepada pelanggan untuk memenuhi keperluan mereka mewujudkan persekitaran yang lebih cantik, bersih dan selamat.”

Menurut laporan Pertubuhan Kesihatan Sedunia (WHO), pencemaran udara kini menjadi isu pembangunan lestari yang mendesak, memandangkan kira-kira tujuh juta orang terdedah kepada zarah halus dalam udara tercemar setiap tahun. Pada tahun-tahun kebelakangan ini, pencemaran udara kediaman menjadi masalah besar yang dihadapi oleh kebanyakan isi rumah, termasuk di Jepun dan Malaysia.

‘ALES SHIQUY’ boleh diguna pakai pada permukaan dinding ruang hidup berbeza, termasuk kediaman, pejabat, kemudahan penjagaan kesihatan dan sedia melindungi penghuni daripada bahan cemar udara yang berbahaya. Di samping itu, cat baharu ini melindungi alam sekitar dengan menyerap karbon dioksida. Cat ini juga tidak mudah bakar dan boleh membantu mencegah kebakaran.

Rangkaian cat baharu ini menawarkan kira-kira 500 pilihan warna yang akan ditawarkan di semua pengedar sah Kansai Paint mulai Julai 2018.

Tahukah anda kereta dari di seluruh dunia kebanyakkan adalah warna Hitam, Putih dan Kelabu? Ya, khabar berita itu sememangnya benar kerana jika kita lihat di atas jalan raya kereta berwarna selain daripada warna tersebut adalah sangat kurang.

Bukan sahaja warna kereta, malah ada satu kajian yang telah dijalankan mendapati dunia semakin kehilangan warna apabila pakaian, kedai serta rumah kini dilihat sudah tidak lagi berwarna seperti dahulu kala.

Mengapa perkara ini terjadi sehingga seluruh dunia berubah menjadi gelap dan suram dengan pemilihan warna hitam dan putih?

Menerusi perkongsian Nas Daily Bahasa Indonesia di laman media sosial Facebook ada menjelaskan bagaimana perkara tersebut boleh berlaku di seluruh dunia.

Menurutnya, kajian yang telah dijalankan oleh seorang individu itu mendapati seluruh dunia kini sedang menghadapi revolusi perubahan warna yang dahulunya mempunyai sangat banyak pilihan warna sejak 300 tahun dahulu lagi.

Tetapi kini, variasi pemilihan warna telah menjadi semakin terhad jika kita mahu dibandingkan dengan zaman dahulu.

Terdapat beberapa faktor mengapa dan bagaimana hal ini berlaku di seluruh dunia. Ini kerana, kebanyakkan logo syarikat terkenal antarabangsa sudah mula melakukan perubahan warna logo daripada berwarna kepada monoton.

Tambahnya lagi, kebanyakkan syarikat mahu lebih memudahkan perusahaan serta para pelanggannya dari seluruh dunia. Maka oleh kerana itu mereka sebolehnya menggelak pengunaan warna dan bentuk yang terlalu ekstrem.

Jelasnya, perkara ini harus dipandang serius. Sekiranya seluruh dunia semakin kehilangan warna dan tampak suram dengan terusan pemilihan warna hitam, putih dan kelabu.

Bagaimana dengan nasib generasi kita pada masa akan datang yang berkemungkinan tidak berpeluang melihat keindahan dunia yang penuh warna-warni? Jangan kita lupa, kehidupan  dunia terserlah indah dengan memperlihatkan kepelbagaian warna dalam kehidupan.

Sumber: Facebook Nas Daily Indonesia

Pembukaan A&S konsep dan pusat servis dengan tema komik DC cukup meriah kini dapatkan Produk Elektronik DC Superheroes Kegemaran Anda dengan Diskaun Sehingga 83%. Wow! menarikkan. Pereka, pengeluar dan pengedar elektronik pengguna terkemuka di Malaysia A&S Distribution Sdn. Bhd. Akan membuka A&S Concept Store and Service Center dengan DC Comics Theme pada 22 April 2021.

Peminat komik DC kini dapat secara fizikal mengalami komik multiverse DC dalam bentuk kedai konsep yang dihiasi dengan patung-patung Batman dan Wonder Woman yang terletak di Sunway GEO Avenue.

Selanjutnya, peminat DC Comics dan pembeli yang berminat akan dapat mencuba dan membeli pelbagai produk elektronik yang berjenama dengan watak superhero kegemaran mereka seperti Batman, Superman, Wonder Woman, dan banyak lagi di kedai konsep ini. Mereka juga dapat menemui item edisi terhad seperti pengeluar rambut Cordless Automatic WW84 yang inovatif A&S yang telah diiktiraf dan dihormati oleh program pameran perdagangan elektronik pengguna terbesar di dunia CES Innovation Awards di kedai konsep ini.

“Visi utama A&S adalah menjadi jenama elektronik gaya hidup No.1 industri. A&S terkenal di seluruh industri kerana kualiti, nilai dan perkhidmatan kami. Dalam persekitaran runcit hari ini di mana sangat sedikit yang tetap dan jangkaan pelanggan sentiasa berubah, satu perkara tetap berlaku untuk A&S: tidak ada cara yang lebih baik untuk membuat hubungan yang bermakna dengan pelanggan daripada melalui pengalaman yang diperibadikan dan pendekatan yang disesuaikan “, kata YC Ng , Ketua Pegawai Eksekutif A&S Distribution Sdn. Bhd.

YC Ng juga mendedahkan bahawa pengguna tempatan dapat mengharapkan lebih banyak produk yang menampilkan watak DC Comics yang berbeza dapat dijumpai secara eksklusif di kedai konsep.

Untuk meraikan pembukaan gedung konsep, A&S menawarkan diskaun sehingga 83% untuk pelbagai barangan dari 22 hingga 24 April 2021, akan ada hadiah hadiah percuma dan cabutan bertuah di kedai ini dalam tempoh promosi ini.

Bagi pembukaan tahun baru 2023, jenama mesin penapis air popular dari negara Korea iaitu, Wells kini telah mula memasarkan rangkaian produk jenama berkenaan bagi pasaran di Malaysia.

Sebagai langkah permulaan bagi pasaran di tanah air, Wells Malaysia telah memperkenalkan beberapa jenis model mesin penapis air antaranya, Wells The One, Wells Mini Water Purifier dan Wells True Tankless UV+.

Antara beberapa rangkaian model mesin penapis air yang telah diperkenalkan, model Wells The One kelihatan lebih menonjol oleh kerana struktur reka bentuknya yang unik dan lain daripada yang lain.

Model Wells The One telah direka bentuk seperti sebuah silinder ini mempunyai saiz reka bentuk yang sangat kecil dan kompak. Jadi, sudah pasti dengan saiz yang dimilikinya itu akan menjimatkan ruang dapur anda.

Bukan sekadar reka bentuk tampak kelihatan unik semata-mata, mesin penapis air ini juga dilengkapi dengan pelbagai fungsi yang terkini dan berteknologi tinggi. Apa yang menariknya lagi mengenai mesin penapis air ini, ia telah direka menggunakan saluran paip air ‘Super Bio Water Pipes’ dan penapis seramik mineral anti-bakteria.

Di samping itu, Wells The One juga dilengkapi dengan fungsi dua tahap penapisan air melalui proses pembersihan Wells Multi-carbon Plus dan Nano Clean.

Selain itu, ia juga dilengkapi dengan sistem panel kawalan paparan skrin berwarna saiz 2.8inci dengan pengawalan sensor pengesanan tubuh badan manusia serta reka bentuk badan putaran 180 darjah.

Mesin penapis air Wells The One tampak lebih elegan dan mewah apabila didatangkan dengan enam pilihan warna menarik seperti Putih, Coklat, Hitam, Merah Gelap, Merah Jambu dan Mint.

Untuk maklumat anda, Wells Malaysia juga kini sudah membuka ‘showroom’ mereka yang pertama di Malaysia! Jadi bagi anda yang berminat, jangan lepaskan peluang untuk berkunjung di ‘showroom’ Wells Malaysia yang terletak di Bangsar, Kuala Lumpur.

Bagaimana pula dengan waktu operasinya? Jangan bimbang! Untuk pengetahuan anda, ‘showroom’ ini beroperasi pada setiap hari, dari jam 11 pagi sehingga 8 malam.

Alamat lokasi: 110, Jalan Maarof Bangsar, 59000 Kuala Lumpur.


4 Tip Wajib Tahu Cara Pilih Meja Makan Yang Tahan Lama, Berkualiti dan Sesuai Untuk Kediaman Anda

Ruang makan merupakan salah satu tempat berkumpul anggota keluarga selain ruang keluarga. Karakter ruang makan lebih personal, sebab ruang inilah keluarga berkumpul, bercengkerama, dan saling bercerita sambil menikmati juadah makanan. Selain itu, ruang makan juga bisa menjadi tempat menjamu tetamu (formal dine entertaining).
Oleh itu, pemilihan meja makan yang tepat perlu jadi perhatian jika Anda merancang untuk membelinya dalam waktu terdekat ini. Menentukan meja makan tidaklah terlalu sukar, hanya terdapat beberapa perkara yang harus anda ketahui.

Material
Jika ingin meja makan yang diperbuat dari material jenis kayu, pilihlah material kayu keras murni (hardwood) seperti mahogany, walnut, maple, oak atau jati. Jangan yang bersifat komposit atau gabungan, misalnya MDF (Medium Density Fiberboard).
MDF merupakan material dari campuran kayu keras dan halus yang dikompres menjadi bentuk papan. Meskipun tahan lama, tapi tak sekuat dan sekokoh jenis hardwood. Mungkin harganya akan sedikit lebih mahal, namun jika yang Anda cari adalah meja makan yang tahan lama hingga berpuluh-puluh tahun, lebih baik memilih hardwood. Sementara bagi Anda yang kurang suka meja kayu, pilihlah dari bahan metal atau marmer.

Saiz Ruang
Sangat penting untuk mengukur apakah meja makan sesuai mengikut keluasan ruang anda, terutama jika ruang makan berukuran kecil. Jangan sampai meja terlalu besar untuk ruangan sempit, atau terlalu kecil untuk ruangan luas. Meja berbentuk persegi panjang yang ditempatkan di ruang sempit akan dengan cepat memakan ruangan dan membuatnya terlihat sempit. Satu hal yang penting, anda harus mudah untuk berjalan dan bergerak di antara meja dan kursi.

Bentuk Meja
Ada beberapa aturan dalam menentukan bentuk meja makan yang sesuai dengan ruangan tertentu. Untuk ruangan kecil, pilihlah meja berbentuk oval agar tersedia ruang kosong dan tidak membuat ruangan tampak terlalu ‘ramai’. Meja bentuk bujur sangkar lebih sesuai untuk ruangan sempit, sementara persegi panjang sebaiknya ditempatkan pada ruangan yang luas. Meja bundar sebenarnya bisa ditempatkan di ruang berukuran apapun, tapi sebaiknya tidak pada tempat yang sempit kerana akan membatasi ruang untuk bergerak.

Dimensi Meja
Kebanyakan meja makan memiliki ketinggian standar antara 28 – 30 inci. Tinggi meja yang paling sesuai mampu memberi ruang yang cukup di atas lutut dan sejajar dengan siku tangan ketika anda duduk. Sementara lebarnya, sebaiknya berbentuk oval, bujur sangkar, bundar atau persegi panjang memiliki standar lebar 36 inci ke atas, tergantung jumlah orang. Sebagai contoh, meja oval dengan panjang 84 inci, boleh memuatkan sehingga 10 orang.

Demikian tips memilih meja makan untuk ruang makan Anda. Semoga informasi ini boleh membantu anda untuk memilih meja makan yang sesuai untuk kediaman anda.

Pokok buah atau bunga yang di tanam, bila mengeluarkan hasil lumayan adalah manfaat yang paling dinanti. Baru sebiji pun dah seronok, cuba bayangkan hasil buahnya sampai boleh patah dahan. Nak pastikan pokok mabok bunga dan berbuah sampai patah dahan, bukan sahaja baja diperlukan. Booster yang mendorong tanaman untuk lebih kuat dan produktif pun perlu disediakan

Puan Suhaili Baharudin berkongsi respi mudah booster tanaman. Tapi hasilnya memang puas hati. Dengar kata, booster ni dah digunakan pekebun-pekebun di Thailand.

2 biji telur (tak kisah saiz apa pun)
1 botol yakult

Campurkan yakult dan 2 biji telur tadi dalam satu bekas dan tutup kemas. Goncang dan peram selama 3 hari. Letak tepi sinki saja pun boleh.

Sudah 3 hari, ambil 2 sudu hasil peraman tadi dan campurkan dengan air. Masa buka botol peraman tadi kena berhati-hati sebab ada kes penutup botol terpelanting dan meletup.

Nisbah 2 – 3 sudu peraman + 1 liter air.

Sebaiknya campurkan dengan air hujan, air tapis atau air basuhan beras. Baki peraman, boleh simpan dalam peti sejuk

Kita spray ni cuma seminggu sekali ya.
Nak 2 – 3 hari sekali pun boleh. Lagi bagus dan cepat subur.

Ini contoh Kak Eli spray pada daun limau purut. Kemudian esok pagi bila Kak Eli tengok semula pokok yang sama, Terus tumbuh anak pucuk baru!

Ini contoh bunga tahi ayam dalam pasu yang Kak Eli tanam. Dari sendu terus lebat sampai nak tenggelam daun dek bunga yang merimbun.

Musim durian kembali. Memandangkan Perdana Menteri dah beri kebenaran rentas negeri, pasti ramai yang mengambil kesempatan untuk pulang ke kampung bertemu keluarga yang terpisah lebih 3 bulan.

Dah lama tak balik, macam-macam buah tangan nak dibawa pulang. Salah satunya adalah durian. Siap ada yang buat sesi berjemaah makan durian pun ada. Tapi antara perkara yang sering dirungutkan dan tak boleh terima adalah bau durian yang melekat dalam kereta untuk tempoh yang lama. Ada tu, sampai seminggu.

Sebeanrnya, ada cara mujarab dan lebih cepat nak hilangkan bau durian terperangkap dalam kerete. Tak susah pun. No. 1 dan 2 memang ramai tak tahu.

1. Guna kotak dan surat khabar
Kebiasaanya, penjual akan menyediakan pelastik atau guni untuk tujuan pembukasan, Apa kata anda letak durian dalam kotak dan sebaiknya sekeliling durian tersebut diletakkan surat khabar. Kaedah ini berupaya mengurangkan kadar pembebasan bau durian di dlam kereta

2. Tukarkan tatapan air-cond.
Tip ini paling cepat dan mujarab. Masa membawak durian mahupun selepas, tukar tatapan aliran air-cond anda kepada pengudaraan bebas. Iaitu, angin yang disedut akan terus keluar dari kereta. Kalau yang menggunkan aliran biasa, udaranya akan berpusing dan terperangkap di dalam kenderaan. Hal ini akan menyebabkan bau durian yang terperangkap lambat hilang

3. Arang
Ini antara petua yangtelah digunakan sejak dulu lagi. Arang terutamanya dari buluh berupaya meneutralkan sebarnag bau busuk yang terperangkap dalam kenderaan termasuklah durian. Tapi, bukanlah bermakna anda pelu letak satu bongkah besar arang. Ia perlu di kecil-kecilkan untuk memudahkan penyerapan bau.

4. Baking soda
Kalau taka da arang, baking soda pon boleh. Namun, bukanlah sebarangan baking soda yang sesuai. Yang digunakan untuk membuat kek dan roti tu, kandungan nya tak begitu kuat. Anda perlu dapatkan baking soda dari hardware. Letakkan baking soda di dalam bekas terbuka untuk lebih mujarab.

5. Serbuk kopi
Perasan tak kala pergi counter perfume, penjual akan bagi kita biji kopi untuk hidu sebelum mencuba aroma lain? Kopi seperti arang bersipat menutralkan bau. Untuk dapatkan kesan yang lebih proaktif, gunakan serbuk kopi yang belum digunakan sebab aromanya masih kuat dan segar.

With the durian season in full swing.When your love of durian clashes with your wife who already warned you not to put it your in the car ?Credit: Tun M Faizul

WTerdapat banyak variasi container garden seperti tanaman herba, bunga mahupun sayur-sayuran yang boleh diusahakan dengan jaya. Namun, anda haruslah mengetahui apakah do’s & don’ts dalam membentuk sebuah container garden yang beroleh hasilnya. Ini termasuklah aspek seperti jenis tanaman itu sendiri, tanah, air, lokasi dan pemilihan bekas tanaman yakni pasu. Pendek kata, ikuti panduan yang LAMAN sediakan ini untuk menghasilkan tanaman dalam pasu yang menjadi dan subur.

Jenis Tanaman

Pastikan tumbuhan yang anda pilih untuk container garden secocok atau blend antara satu sama lain. Aspek yang dititikberatkan di sini termasuklah keperluan dari segi pencahayaan, air dan tanah. Jika anda melakukan kombinasi tumbuhan yang berbeza keperluan ini, maka sukar untuk tumbuhan ini hidup secara harmoni. Misalnya, tumbuhan yang memerlukan cahaya matahari dengan banyak seperti pokok buluh hiasan (Phyllostachys aurea) boleh ditempatkan bersekali dengan kategori yang sama. Namun, bagi penjagaan yang mudah, menanam satu jenis tumbuhan dalam sebuah pasu adalah cadangan yang terbaik. Selepas itu barulah anda boleh bermain dengan saiz tumbuhan, tekstur, warna dan setting tertentu bagi mewujudkan sebuah container garden yang bukan sahaja berjaya, namun tampil harmoni dan menenangkan!

Tanah

Penggunaan jumlah yang sederhana daripada tanah di kawasan laman disyorkan bagi membentuk campuran tanah yang seimbang untuk container garden. Ambil bahagian tanah yang digali beberapa inci ke dalam tanah supaya anda memperoleh tanah yang bersih dan bebas daripada campuran bendasing seperti biji benih, serangga, sisa binaan dan sebagainya yang lazimnya terdapat di permukaan tanah.

Campuran tanah yang seimbang juga boleh diperoleh dengan campuran tanah laman, pasir dan peat moss. Jika anda ingin menanam sayuran untuk container garden, lebihkan penggunaan pasir dan kurangkan peat moss dalam campuran tanah tadi. Manakala, tumbuhan berbunga lazimnya memerlukan penyiraman yang lebih kerap. Oleh yang demikian, kondisi tanah yang lebih lembap diperlukan dengan memberikan ekstra tanah laman atau peat moss. Ia dapat mengekalkan kelembapan tanah dengan sempurna.

Jika anda ingin membeli campuran tanah yang telah siap, pilih beg tanah yang sederhana berat. Bukan terlalu berat kerana ia lazimnya hadir kompak dan memiliki isian yang padat. Manakala, beg tanah yang terlalu ringan juga tidak bagus untuk kondisi tanah container garden. Pilih antara keduanya.

Lokasi

Lokasi di mana anda menempatkan tanaman berpasu sangat penting kerana ia mempengaruhi pengamatan atau pancaran cahaya matahari, sama ada mencukupi atau sebaliknya. Iklim tropika yang menghasilkan cuaca panas sepanjang tahun bukan penentu tanaman anda mendapat cahaya yang sempurna. Sekiranya anda meletakkan di lokasi yang salah, maka tanaman tidak dapat tumbuh dengan baik. Oleh yang demikian, lakukan penilaian terhadap pancaran cahaya dengan meletakkan bekas tanaman di lokasi tertentu yang anda pilih. Lihat berapa banyak cahaya yang diperoleh dan berapa lama jangka masa bekalan cahaya matahari yang diperoleh. Lakukan selalu bagi memastikan yang terbaik untuk container garden anda. Sentiasa peka, bagi tumbuhan full sun haruslah mendapat bekalan cahaya matahari sekurang-kurangnya 6 jam sehari. Manakala, tumbuhan full shade memerlukan kurang tiga jam pancaran cahaya dalam masa sehari.

Istimewanya, kebaikan tanaman berpasu ini adalah anda boleh mengalihkan pasu jika anda dapati cahaya tidak mencukupi atau ingin meletakkan tanaman di tempat yang redup bagi mengelak pancaran secara terus. Oleh itu, anda harus mengetahui jenis tanaman pada container garden anda bagi mengelakkan situasi seperti melecur akibat pancaran cahaya berlebihan atau keguguran daun dan sebagainya.

Pemilihan Pasu

Sentiasa pastikan pasu anda memiliki lubang di dasar pasu bagi tujuan pengairan air yang baik. Anda juga boleh meletakkan satu hingga dua inci lapisan batu kerikil di dasar pasu bagi tujuan yang sama. Tahukah anda bahawa terdapat banyak pasu yang tiada lubang di dasarnya kerana ia lazimnya dijadikan pasu hiasan atau dekoratif. Ramai yang terlepas pandang kerana pasu dekoratif ini bukan bagi tujuan penanaman dan tidak praktikal dijadikan pasu bagi container garden anda bagi jangka masa yang panjang. Lubang pengairan ini adalah satu kemestian!

Tahukah anda bahawa pemilihan pasu mampu mempengaruhi perasaan dan membentuk mood anda sebagai pemilik? Pasu juga menggambarkan sesuatu nilai seperti classy, kreatif, moden, sofistikated, bergaya, mesra alam, primitif dan sebagainya. Jadikan pasu dengan fungsi tertentu seperti titik fokal di taman, pembahagi ruang, membentuk privasi, memberi accent kepada landskap dan banyak lagi.

Penyiraman

Periksa pasu atau bekas tanaman anda setiap hari bagi melihat keperluan air. Ini kerana jika tanaman anda kekurangan bekalan air, ia boleh membantutkan pertumbuhan container garden. Ia berbeza dengan tanaman yang tumbuh di permukaan tanah, akar bagi tanaman container garden tidak mampu menembusi ke dalam tanah bagi mencari sumber air. Di samping itu, pastikan adanya ruang satu hingga dua inci di permukaan atas bekas tanaman dengan tanah. Ini bagi memastikan apabila penyiraman dilakukan, air siraman tidak terkeluar daripada bekas tanaman dan akhirnya hanya permukaan atas tanah sahaja yang basah dan lembap.

Penyiraman perlu dilakukan sebelum tanaman menunjukkan tanda-tanda seperti layu, kekuningan dan tidak sihat. Terdapat sesetengah jenis tanaman yang dapat bertoleransi dengan keadaan tanah yang kering dan tidak memerlukan keadaan yang lembap berlebihan. Tumbuhan sukulen merupakan contoh kepada situasi ini dan berlawanan sifat dengan tumbuhan tropika. Oleh itu, pastikan anda memahami jenis tumbuhan yang anda tempatkan di container garden anda.

Penyiraman juga akan mengelakkan kadar garam yang tinggi berkumpul dalam tanah. Leaching (lebih air) akan membawa garam dalam tanah yang terhasil melalui pembajaan seterusnya mengelakkan akar terbantut.


Rahsia Bunga Dalam Pasu Lebat dan Warna Menarik – Part 2

Tanaman berpasu secara kasarnya bergantung 100% kepada pemiliknya dari segi menyalurkan sumber nutrien dan air. Dan sebagai tanaman berpasu, ia mempunyai indikasi tertentu sebagai penanda aras tanaman tersebut hidup dengan baik dan subur. Tumbuh-tumbuhan yang sihat dikategorikan sebagai mempunyai saiz yang baik, pertumbuhan daun yang hijau dan sihat serta memiliki bunga yang kelihatan cantik dan menarik. Selain itu, tumbuhan tersebut perlulah kelihatan menyerlah dan subur dari setiap aspek pertumbuhannya.  Kuat, kukuh pada batangnya, bunga bersaiz normal dan banyak.

Apa yang menjadi persoalan adalah, kadang-kadang kita melihat tanaman berpasu tersebut kelihatan sihat dari segi pertumbuhan pokoknya. Tetapi masalah lain pula yang muncul iaitu sama ada bunga tumbuh terlalu sedikit ataupun warna bunganya kelihatan pudar dan sakit.

Tahukah anda simptom atau petanda yang ditunjukkan oleh bunga tersebut ialah ia mengalami kekurangan nutrien yang sepatutnya dibekalkan padanya.

Baca Part 1 di sini http://www.impiana.my/rahsia-bunga-lebat-dan-warna-menarik-untuk-pokok-dalam-pasu/

Fahami apa itu nutrien

Sebenarnya jika anda mempunyai ilmu secara asas mengenali dan mengesan simptom awal gejala yang melanda tanaman anda, anda boleh merawat dan mengatasi sendiri masalah tersebut tanpa merujuk kepada pakar tanaman. Apa yang penting pemahaman asas tentang keperluan nutrien pokok mestilah difahami serba-sedikit terlebih dahulu sebelum mengaplikasikan jenis baja pada tumbuhan berpasu anda.

Tumbuhan memerlukan kombinasi tepat zat yang diperlukan untuk hidup, membesar dan membiak. Ini kerana jika terlalu sedikit atau terlalu banyak mana-mana satu nutrien yang dibekalkan, boleh mengundang masalah. Terdapat dua kategori nutrien yang kebiasaannya diperlukan oleh tanaman iaitu makronutrien dan mikronutrien. Makronutrien adalah unsur-unsur yang diperlukan dalam jumlah yang agak besar. Ini termasuklah nitrogen, kalium, sulfur, kalsium, magnesium dan fosforus. Manakala mikronutrien adalah unsur-unsur yang diperlukan tumbuh-tumbuhan dalam jumlah yang kecil seperti besi, boron, mangan, zink, tembaga, klorin dan molibdenum. Harus diingat nutrien yang dibekalkan secara berlebihan juga akan menyebabkan toksik pada pokok seterusnya membawa gejala pokok mati atau sakit. Kata kuncinya adalah kuantiti pemberian baja mestilah tepat. Tidak lebih dan tidak kurang.

Teknik menggalakkan pokok anda berbunga lebat

Selain daripada rutin pembajaan dan siraman yang ketat dan disiplin, anda juga perlu membelai pokok berbunga anda untuk menggalakkan pertumbuhan bunganya. Ini dengan beberapa kaedah seperti mencantas (prunning) dan pinching. Cantas batang pokok untuk menggalakkan pertumbuhan tunas pokok yang baru. Dalam masa yang sama lakukan pinching iaitu dengan menggunakan jari seperti ‘mencubit’ tunas atau kudup bunga yang telah layu atau mati. Dengan kaedah ini anda akan memberi ruang untuk pertumbuhan bunga baru yang seterusnya.

Berbekalkan teknik pembajaan yang betul, hasilnya nanti pokok anda pasti akan berbunga lebat dan menyerlah warnanya kerana tumbuhan tersebut berjaya menyerap nutrien yang dibekalkan kepadanya dengan baik sekali dan dalam masa yang sama ia juga mendapat sumber air dan cahaya matahari yang secukupnya.

Langkah demi langkah menghasilkan pokok bunga berpasu.

Menanam orkid tidak sesukar seperti digambarkan, patuhi asas penanaman kunci mampu bertahan lama dan sentiasa mekar

Pemangkasan dan pembiakan

Terdapat pelbagai spesies tanaman orkid yang sering kali menjadi perhatian antaranya spesies Vanda yang tumbuh meninggi. Namun, jika tidak diselia, orkid jenis ini akan menjadi terlalu tinggi, kurus ataupun kurang merimbun. Jadi, bagi mengekalkan bentuk menghijau dan mengelakkannya daripada patah, orkid Vanda perlu dipangkas. Kaedah ini bukan sahaja dapat memperkemaskan bentuk orkid malah kaedah pembiakannya begitu mudah dan selamat. Ikuti cara kerja  ringkas ini:

Sokongan pada orkid supaya tumbuh tegap

Sesetengah orkid seperti spesies Cattleya dan Dendrobium mempunyai bahagian atas yang berat dan memerlukan sokongan selepas pemasuan dilakukan kerana akarnya yang masih lemah. Oleh itu, tanaman ini memerlukan sokongan untuk mengekalkan strukturnya. Ikuti beberapa kaedah mudah menghasilkan sokongan kepada tanaman orkid supaya ia kelihatan segar dan subur.

Pemilihan bekas tanaman orkid

Orkid boleh ditanam di dalam pasu biasa tetapi ia memerlukan ruang pengairan yang sangat baik. Penggunaan pasu plastik akan menyebabkan air bertakung kerana tidak mempunyai ruang secukupnya bagi air mengalir. Oleh itu, orkid memerlukan bekas tanaman berongga supaya air sentiasa dapat mengalir. Pilihan bekas tanaman atau pasu bergantung kepada jenis orkid yang ditanam antaranya:

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my